1  
**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**  
**«МЕКТЕПКЕ ДЕЙІНГІ БАЛАЛЫҚ ШАҚ» РЕСПУБЛИКАЛЫҚ ОРТАЛЫҒЫ**  
**МЕКТЕПКЕ ДЕЙІНГІ ТӘРБИЕ МЕН ОҚЫТУДЫҢ ЖАЛПЫ БІЛІМ**  
**БЕРЕТІН ОҚУ БАҒДАРЛАМАСЫНА ХРЕСТОМАТИЯ**  
**ХРЕСТОМАТИЯ К ОБЩЕОБРАЗОВАТЕЛЬНОЙ УЧЕБНОЙ**  
**ПРОГРАММЕ ДОШКОЛЬНОГО ВОСПИТАНИЯ И ОБУЧЕНИЯ**  
**АСТАНА**  
**2016**  
2  
*Қазақстан Республикасы Білім және ғылым министрлігінің*  
*«Мектепке дейінгі балалық шақ» республикалық орталығы базасында әзірленген*  
**Пікір жазғандар:**  
*А. Ж. Салиева ,* пед. ғылым. докт  
*М.И. Махамбетова,* меңгеруші  
*С.Д. Дүйсенбенова,* әдіскер  
Мектепке дейінгі тәрбие мен оқытудың жалпы білім беретін оқу  
бағдарламасына хрестоматия. Астана – 2016ж – 147 б.  
Бұл жинақта мектепке дейінгі жастағы балаларға әңгімелеуге, оқып беруге,  
мазмұндауға, жаттауға ыңғайлы көркем әдебиет шығармаларының түрлі жанрлары  
берілген.  
Хрестоматия мектепке дейінгі ұйымдардағы педагог қауымға және ата-аналарға,  
сонымен қатар педагогикалық жоғары оқу орындары мен колледждердің студенттеріне  
арналған.  
Хрестоматия «Мектепке дейінгі балалық шақ» республикалық орталығының ғылымиәдістемелік кеңесінде (2016 жылғы 05 шілдедегі №5 хаттама) қаралып ұсынылған.  
«Мектепке дейінгі балалық шақ»  
республикалық орталығы, 2016  
3  
**ТҮСІНДІРМЕ ЖАЗБА**  
Осы хрестоматияда балалардың жас ерекшеліктерін ескере отырып,  
күрделену принципіне сәйкес мектеп жасына дейінгі балаларды дамыту үшін  
материал іріктелді. Көркем әдебиетке баулу процесінде балалар әр түрлі  
шығармалардың ішінен мағынасын байланыстырады, оның жанрларын  
ажыратады, жекелеген көркем тіл құралдарын байқау қабілеті пайда болады.  
*Мақсаты*: мектепке дейінгі тәрбие мен оқыту жүйесінде  
қызметкерлердің тікелей жұмыс тәжірибесінде қолдануы үшін қажетті  
әдістемелік материалдармен (фольклорлық, көркем, прозалық және ақындық,  
өнер саласында – жазушылардың шығармаларымен) білім беру процесіне  
қолдау көрсету және байыту.  
*Міндеттер*і:  
- балаларды жалпы адамзаттық және ұлттық құндылықтарды игеруге  
негізделген қолайлы әлеуметтендіруді, құзыреттілік негізін меңгеруді  
қамтамасыз ету;  
- бірізділік, жүйелілік, ізгілендіру, сабақтастық педагогикалық  
принциптерін іске асыру;  
- балаларды оқыту және тәрбиелеуде тәрбиелік, дамытушылық және  
оқыту міндеттердің бірлігін қамтамасыз ету.  
Балалардың әдеби даму негізін қалау, олардың болашақ оқырмандар  
ретінде қалыптасуының басты міндеттерінің бірі болып табылады.  
Аталған хрестоматияны құрастырушылар жекелеген көркем  
шығармалардың құндылықтарына аса назар аударады - өлеңдердің  
мәнерлілігіне, әңгімедегі сюжеттің дамуына; балаларға халық және авторлық  
ертегілері бойынша шығармалар құрастыруға, сөз ұйқасы бар ойындар  
жасауға жағдай ұсынады.  
Ұсынылатын әдебиеттер:ауыз әдебиеті; жазушылардың шығармалары;  
поэзия.  
Хрестоматия балалардың кітапты сүюге және қызығушылықтарын  
арттыруға, оны тыңдай білуге, түсінуге, оқиғаларды эмоционалды қабылдауға,  
кейіпкерлерге жанашырлық танытуға тәрбиелеуге бағытталған.  
Мектепке дейінгі шақта кітаптармен үнемі қарым-қатынаста болуға  
баулиды, шығармалардың мазмұны мен стилінің бағыты (ертегі, шытырман  
оқиғалы, тарихи, лирикалық, фантастикалық), балалардың эстетикалық  
тұрғыдан әдеби шығармаларды қабылдау дағдылары мен қабілеттерін  
тәрбиелеу, көркемдік-сөйлеу әрекетін дамыту.  
*Күтілетін нәтижелер:*   
*-*жоғары талғамдағы әдебиетке баулу; әдеби қорды қалыптастыру;   
-балаларда құрылым, кейіпкерлер (әсіресе, ертегілер), сюжеттік-тақырыптық  
4  
әдеби туындылар туралы түсінік және оны шығармашылықта қолдануды  
қалыптастыру;  
- балаларда көркемдік бейненің дамуын және өзгеруін, оның  
көпмағыналылығы және байланысын байқауды қалыптастыру; балалардың  
кітапқа деген эстетикалық мәдени қарым-қатынасын дамыту (кітапты ұқыпты  
ұстау, ұмтылысын, өз бетінше және суреттерді қайта қарауға).  
5  
**ӨЛЕҢДЕР**  
**Отан**  
*Мәриям Хакімжанова*  
Отан – жерім,  
Отан – суым,  
Отан қуат, нәр береді.  
Отан – ұран,  
Отан – туым,  
Отан мәңгі гүлденеді.  
**Қазақстан – Республикам менің**  
*Дихан Әбілов*  
Әйнегі – күн,  
Шатыры – аспан,  
Кең далам асқақ.  
Төсі толған егін,  
Көлдері күміс шашақан,  
Қазақстан – Республикам менің!  
**Қазақстан жалауы**  
*Ермек Өтетілеуұлы*  
Көк байрағы бабамның –  
Бүгінгі ұрпақ алауы.  
Тірегі әке-баланың –  
Қазақстан жалауы.  
**Елтаңбасы елімнің**  
*Сұлтан Қалиев*  
Елтаңбасы елімнің  
Неткен әйбат, әдемі.  
Тұнығындай көңілді, -  
Ортада аспан әлемі.  
Құт-береке шаңырақ,  
Орын алған ол төрден.  
Қанатты қос арғымақ  
Екі жақтан көмкерген.  
Тәуелсіздік жолыңда  
Талай-талай тер тамған.  
Билігім өз қолымда, -  
Еркіндігім – Елтаңбам.  
6  
**Қазақ тілі**  
*Өтепберген Ақыпбеков*  
Қазақ тілі – ата-анаң,  
Қуат алар Отан да одан.  
Дүниенің бар асылы  
Тең келмейді ешбір оған.  
**Астана**  
*Ермек Өтетілеуұлы*  
Болашаққа бастаған  
Шарықтайды асқақ ән.  
Елордасы Отанның –  
Мақтанышым Астанам!  
**Астана – арман қала**  
*М. Әміреұлы*  
Сарыарқа төсінде,  
Сән беріп Есілге.  
Жас қала – Бас қала,  
Астана өсуде.  
Күн болып қарайды,  
Шуақ боп тарайды.  
Әлемге нұр шашқан,  
Астанам арайлы.  
Туғандай қиялдан,  
Үйлері бір арман.  
Аспандап барады,  
Аяулы ұлы ордам.  
**Алматы**  
*Тұманбай Молдағалиев*  
Гүлзар баққа оранған,  
Күннен киген бөрікті.  
Аққудайын таранған  
Алматы – әсем, көрікті.  
7  
**Қуырмаш**  
*(ойын-өлең)*  
*Сапарғали Бегалин*  
Қуыр-қуыр, қуырмаш!  
Тауықтарға тары шаш:  
Бас бармақ, Балаң үйрек,  
Ортан терек,  
Шылдыр шүмек,  
Кішкене бөбек:  
Сен тұр - қозыңа бар!  
Сен тұр - қойыңа бар!  
Сен тұр - жылқыңа бар!  
Сен тұр - сиырыңа бар!  
Сен қария,  
Қазан түбін жалап,  
Үйде жат!  
Мына жерде құрт бар,  
Мына жерде май бар...  
Қытық! Қытық!  
**Ағайынбыз бәріміз**  
*Әнуәрбек Дүйсенбиев*  
Жақсылыққа, бақытқа,  
Талпынған әр уақытта.  
Бала біткен дос-бауыр,  
Болмасын еш тосқауыл.  
Ақпыз, қара, сарымыз,  
Ағайынбыз бәріміз.  
Ортақ болсын асқар тау,  
Жеміс толы бақша-бау.  
Болсын жер мен су да ортақ,  
Ақпыз, қара, сарымыз,  
Ағайынбыз бәріміз.  
**Қаз-қаз бас**  
Қаз-қаз, балам, қаз балам!  
Қадам бассаң, мәз болам!  
Күрмеу үшін шешейін,  
Тұсауыңды кесейін!  
Қаз-қаз, балам, қаз балам!  
Тақымыңды жаз, балам.  
Қадамыңа қарайық,  
8  
Басқаныңды санайық!  
Қаз-қаз, балам, қаз балам!  
Қадам бассаң, мәз болам!  
Қаз-қаз, балам, жүре ғой!  
Балағынды түре ғой,  
Тай-құлын боп шаба ғой,  
Озып бәйге ала ғой!  
Қаз бола ғой, қарағым,  
Құтты болсын қадамың!  
Өмірге аяқ баса бер,  
Асулардан аса бер!  
**Айналайын баладан**  
*(Екі баланың айтуына арналған)*  
- Айналайын баладан,  
Тауып алған даладан.  
- Далада бала жата ма?  
- Түсіп қапты шанадан.  
-.......біздің қайда екен?  
- Қыздарменен тойда екен.  
- Тойда неғып жүр екен?  
- Алма теріп жүр екен.  
- Алмасынан кәнекей?  
- Жаңа теріп жүр екен.  
- Жаңасынан кәнекей?  
- Қабы толмай жүр екен.  
**Жапырақтар**  
*Тұманбай Молдағалиев*  
Қыстың жақын қалғанын  
Жапырақта білгендей.  
Желмен ұшып барады,  
Жерге қонып үлгермей.  
Жапырақтар жамырап,  
Сайға барып бекінді.  
9  
Анасынан ажырап  
Қалған бала секілді.  
**Көбелек - гүлдің eркeci**  
*Ақылбек Шаяхмет*  
Ақ көбелек ұшады,  
Аппақ гүлге ұқсайды.  
Көк көбелек ұшады,  
Көкшіл гүлге ұқсайды.  
Сары көбелек ұшады,  
Сары гүлге ұқсайды.  
Көбелек - гүлдің epкeci  
Барлық гүлді құшады.  
**Түрлі түстер**  
*Е.Өтетілеуұлы*  
Қызыл, жасыл, көк...  
Түрлі түстер көп.  
Аппақ түсім − сүт,  
Бозғылт түсім − бұлт.  
Жасыл бояу − шөп,  
Сары бояу − сөк.  
Қара түсім − қас,  
Сұрғылт түсім − тас.  
Мөлдір бояу − су,  
Көкшіл − біздің ту!  
**Доп**  
*Ә.Кекілбаев*  
Доп, доп, доп, доп домалақ,  
Тыншымайсың домалап.  
Ас құйып ем күшікке,  
Үлгірмеді ішіп те…  
Төңкердің де табағын,  
Төгіп кеттің тамағын.  
Доп, доп, доп, доп домалақ,  
Осы әдетің жаман-ақ.  
10  
**Жасаймын шана**  
*Жәнібек Карбозин*  
Қар жатыр аппақ,  
Ойнауға жақсы-ақ.  
Осындай шақта  
Кім үйде жатпақ?  
Әп-әйбат қана  
Жасадым шана.  
Жасауға шана  
Келеді шама!  
Жеп-жеңіл шанам,  
Отырып алам.  
Отырсын ағам,  
Сынбайды шанам!  
Келеді шанам  
Жасауға шана.  
Сыйлаймын саған,  
Жалынсаң маған.  
**ТҮЛКІШЕК**  
*(қызықтама)*  
- Tүлкi, түлкі, түлкішек,  
- Түнде қайда барасың?  
- Апам үйіне барамын,  
- Апаң саған не берер?  
- Eшкі сауып сүт берер,  
- Оны қайда қоясың?  
- Жалпақ тасқа қоямын.  
- Ит ішіп кетсе қайтесің?  
- Бақан ала қуамын.  
- Былғанып қалса қайтесің?  
- Ағын суға жуамын.  
- Ағып кетсе қайтесің?  
- Қайықпенен қуамын.  
- Жеткізбесе қайтесің?  
- Жылай, жылай қаламын.  
11  
**Біздің үйде**  
*Әбен Дүйсеков*  
Әжем – күйші,  
Әпкем – биші.  
Асқан шебер  
Ағам – үйші.  
Ісі – нұсқа,  
Әкем – ұста.  
Үй салады,  
Жазбен қыста.  
**Ойыншықтар**  
*Қадыр Мырза Әли*  
Асыққанда, сасқанда  
Түсіп қалған дорбаңдай,  
Екі аяғы аспанда  
Құлап жатыр қорбаңбай.  
Ойыншық ит қарап тұр,  
Жаны жоқ қой – үрмейді.  
Моторы жоқ трактор  
Сүйресең де жүрмейді.  
Көзі қайда қыранның,  
Мүйізі сынған бұғылар...  
Жүк көтерген кранның  
Күші жоқ та, жүгі бар.  
Үйреншікті ізбенен  
Келеміз біз сәріде.  
Ойнағанда бізбенен  
Жан кіреді бәріне.  
**Менің ойыншықтарым**  
*Мұзафар Әлімбаев*  
Жүрмейсің бе абайлап,  
Болмасаңшы ұрыншақ.  
Асыр салып көп ойнап,  
Ақсап қапсың, құлыншақ.  
Ашытпайды көзіңді,  
Шомыла ғой, балақай!  
Қарашы енді өзіңе,  
Аппақ болдың, алақай!  
Түймең қалды үзіліп,  
12  
Неге қадап алмайсың?  
Тұр ғой, әне, ине-жіп,  
Неге ұқыпты болмайсың?  
**Бөпем ұйықтасын**  
*Нұрхан Жанаев*  
Қуыршағым тыныш тұр,  
Доктор аю, дұрыс тұр.  
Қызыл добым, секірме,  
Мазамды көп кетірме.  
Ал дөтілдек машинам,  
Ұзап кетпе қасымнан.  
Ақ қоразым, шақырма,  
Итім, басты қатырма.  
Тыныштық керек, тыныштық,  
Ұйқыға біздер кірістік.  
Далаға кіріп-шықпаңдар,  
Бізге ұқсап ұйықтаңдар.  
**Менің апам**  
*Ақұштап Бақтыгереева*  
Мені жақсы көреді,  
Күндей күліп келеді.  
Көп ертегі біледі,  
Маған айтып береді.  
Мен гүлдерді жұлмаймын,  
Торғайларды қумаймын.  
Айтқан сөзін тыңдаймын,  
Апашымды сыйлаймын.  
**Әже**  
*Нүсіпбек Исахметов*  
Әжем менің әлі де,  
Ұқсамайды кәріге.  
Шай қайнатып береді,  
Біздің үйдің бәріне.  
Базарға өзі барады,  
Бәрін сатып алады.  
Суды Сырым әкелсе,  
13  
Жүсіп отын жарады.  
Жұмсайды әжем мені де,  
Тауыққа жем беруге.  
Ауырады кей кезде,  
Аяғы да, белі де.  
Біз дәрісін табамыз.  
Қамқорлыққа аламыз.  
Әжемізді өзіміз  
Демде емдеп аламыз.  
**Менің әжем**  
*Қадыр Мырза Әли*  
Менің әжем – ақ әжем,  
Ұл мен қыздың бағы әжем.  
Ертегі айтып бер десең,  
Айтып берер тағы әжем.  
Менің әжем – жыр әжем,  
Шуағы мол нұр әжем.  
Ақ таяққа сүйеніп,  
Аман-есен жүр әжем.  
**Ата ақылы**  
*Сырбай Мәуленов*  
Кім үлкенді тыңдаса,  
Кім үлкенді сыйласа.  
Сыйлы болады өзі де,  
Үлкен болған кезінде.  
**Біздің отбасы**  
*Адырбек Сопыбеков*  
Папам менің қауыншы,  
Апам менің сауыншы.  
Ағам менің егінші,  
Жеңгем менің тігінші.  
Атам болса ол ұста,  
Бәрі-бәрі жұмыста.  
Мен боламын бақшада,  
Достарым бар қаншама!...  
**Біздің шаңырақ**  
*Ермек Өтетілеуұлы*  
Атамнан басталар,  
Ожеммен қосталар  
Отбасым мыналар:  
14  
Ең жақын адамдар  
Әкем мен анам бар,  
Бip туған ағам бар,  
Бip туған апам бар,  
Бәрін жақсы көремін,  
Еркелеймін, еремін.  
**Біздің балабақша**  
*Мұзафар Әлімбаев*  
Балабақша есігін  
Үшке тола ашқанбыз.  
Балапандай өсіріп,  
Мәпелейді бақшамыз.  
Бұл – екінші үйіміз,  
Бір туғанбыз бәріміз.  
Біз - осы үйдің гүліміз,  
Біз – осы үйдің сәніміз.  
**Балабақшам менің**  
*Сөзін жазған Ертай Ашықбаев*  
*Әнін жазған Б. Жұмалин*  
Жаңа қадам жасадым,  
Қош болып тұр бeciгім.  
Мен қуанып ашамын  
Балабақша eciгін.  
*Қайырмасы:*  
Әлдилеген елім,  
Сәбиіңмін сенің,  
Сәбиіңмін сенің,  
Балабақшам менің.  
Айтып берер тәтелер,  
Әсем өлең, жақсы аңыз,  
Ойыншықтар әперер,  
Қандай жақсы бақшамыз.  
*Қайырмасы:*  
Әлдилеген елім,  
Сәбиіңмін сенің,  
Сәбиіңмін сенің,  
Балабақшам менің.  
15  
Бұлданбаймын бекерге,  
Жас төкпеймін көзімнен.  
Үйіме кетерде  
Киінемін өзім мен.  
**Бесік жыры**  
*Сағи Жиенбаев*  
Әй-әй бөпем, әй бөпем,  
Ән айтайын, бал бөпем,  
Ән тыңдағың келсе егер,  
Және айтайын, жан көкем  
Бөпем менің ай ма екен.  
Шекер ме екен, бал ма екен.  
Ойнақтап бір бәйгеден  
Озып келер тай ма екен.  
Тас бұлақтар тауда екен,  
Жас құрақтар сайда екен.  
Көлбең-көлбең ұшатын  
Көбелектер қайда екен  
Қара қарға қарда екен,  
Жапалақтар жарда екен,  
Балпаң-балпаң басатын  
Балапандар қайда екен.  
Әй-әй бөпем, әй бөпем,  
Ұйықтадың ба, бал бөпем...  
Алдағанға көнетін  
Аңқау бөпе қайда екен.  
**Әже**  
*Әні мен сөзін жазған Бота Бейсенова*  
Сағындым, әже, өзіңді,  
Мейірімді көзіңді.  
Ертегіңді сағындым,  
«Құлыным» деген сөзіңді.  
*Қайырмасы*  
Сағындым, әже, сағындым,  
Мейіріңе табындым.  
Демалысқа шығамыз  
Аяғында мамырдың.  
Сағындым, әже, сағындым,  
Ағайын-туған бауырды.  
Қуат алып келейік  
16  
Топырағынан ауылдың.  
*Қайырмасы*  
Сағындым, әже, ceнi шын,  
Даналықтың кенісің.  
Құрт-майыңды сағындым,  
Сақтап қойған мен үшін.  
**Апам үшін**  
*Сөзін жазған Қ.Мырза Әли*  
*Әнін жазған И. Исаев*  
Апам үшін күнде мен  
Отынға ағаш жарамын.  
Су құямын гүлге де,  
Дүкенге де барамын.  
Жоқтатпаймын әпкемді,  
Қоям шайын қайнатып.  
Жылай қалса бөпемді  
Жұбатамын ойнатып.  
Сыпырамын үй ішін,  
Жуам аяқ-табақты.  
Апам бipaқ, мен үшін  
Оқымайды сабақты.  
**Ана**  
*Өтебай Тұрманжанов*  
Ана әнмен тербетеді,  
Күйге бөлеп жаныңды.  
Көңіліңді сергітеді,  
Балбыратып тәніңді.  
Сен ұйықтасаң әнге балқып,  
Анаң жаны жайланар.  
Аспандағы Ай да қалқып,  
Ақ бетіңнен аймалар.  
**Сендей болсын бар адам**  
*Т. Рахимов*  
Жарқын жүзді жан апам,  
17  
Сендей болсын бар адам.  
Сендей болса бар адам –  
Шаттық кетпес баладан!  
Сенсің, Ана, жан күші,  
Сендей болсын бар кici.  
Сендей болсын бар кici –  
Шексіз перзент алғысы.  
**Менің апам**  
*Ақұштап Бақтыгереева*  
Meнi жақсы көреді,  
Күндей күліп келеді.  
Kөп epтегі біледі,  
Маған айтып береді.  
Мен гүлдерді жұлмаймын,  
Торғайларды қумаймын,  
Айтқан сөзді тыңдаймын,  
Апашымды сыйлаймын.  
**Құттықтаймын, анашым**  
*Несіпбек Айтұлы*  
Құшағыңа кіргенде  
Жылынамын бip демде.  
Не жетеді көзіңе  
Мейірімді күннен де.  
Үн қатасың бал тілмен,  
Еркелеймін әр күн мен.  
Құттықтаймын, анашым,  
Ceгізінші наурызбен!  
**Алтын дән**  
*Күләш Ахметова*  
Жатыр дала жалтылдап,  
Жаз шуағын мол құйды,  
Күн астында алтын дән  
Тербеледі, толқиды.  
Толықсыған тасқындай,  
Көкжиекпен ұштасып.  
Күн астында ақ бидай  
18  
Билейді қол ұстасып.  
**Жапырақтар**  
*Тұманбай Молдағалиев*  
Қыстың жақын қалғанын  
Жапырақтар білгендей.  
Желмен ұшып барады,  
Жерге қонып үлгермей.  
Жапырақтар жамырап,  
Сайға барып бекіді.  
Анасынан ажырап  
Қалған бала секілді.  
**Күз**  
*Ілияс Жансүгіров*  
Ой, балалар, балалар,  
Қоңырқай күз болыпты,  
Қурап жапырақ солыпты,  
Ел eгінін орыпты.  
Ой, балалар, балалар,  
Ойналық та күлелік,  
Енді оқуға кірелік.  
**Күз**  
*Қайрат Жұмағалиев*  
Жайдары күз, жарқын күз,  
Аяулы күз, алтын күз.  
Дәнге толы ен далам  
Дариядай шалқып жүр.  
Мейірлі күз, мырза күз,  
Сыйлығыңа ырзамыз.  
Аппақ арай таңында  
Шомыламыз нұрға бiз.  
Күнді көрсе, толғанар,  
Бұлтты көрсе, шамданар,  
Қысты қазір жолатпа,  
Тола түссін қамбалар.  
Көк аспаның мөлдіреп,  
Алтын күзің елжіреп,  
Асыр салып жүре бер,  
Сары көйлегің желбіреп.  
19  
**Қолғап**  
*Әнуарбек Дүйсенбиев*  
Жоғалыпты қолғабым,  
Тыз-тыз етті қолдарым.  
Сорып аяз тастады,  
Естен кетпес тоңғаным.  
Қолғаптық жіп шығарып,  
Тоқыды әжем біз алып.  
Мен отырмын ұяттан  
Тоңғандай боп, қызарып.  
**Ойыншықтар**  
*Нұрсұлтан Әлімқұлов*  
Біздерде бар қуыршақ,  
Бұзау, қозы, құлыншақ.  
Ойыншықтар «тыңдайды»,  
Ақыл айтсақ, бұйырсақ.  
Қуыршақтар ұйықтайды,  
Айтқаныңнан шықпайды.  
Бұзау, қозы, құлыншақ  
«Ұйықта» десең, ұқпайды.  
Тыңдамайды ұрысса,  
Осылары дұрыс па?  
Тентектігін қоймаса,  
Тұрғызармын бұрышқа.  
**Шырша**  
*Есентай Ерботин*  
Жасыл шырша төрдегі  
Дейді: «Бәрің көр мені!»  
Кеткен әсем құлпырып,  
Ойыншықтар тұр тұнып.  
Түрлі түсті шамдары –  
Түнде ғажап жанғаны.  
Көргендерді елітеді  
Керемет бip epтeгi.  
**Жемістер жыры**  
*Рза Қунақова*  
Алма: Нарттай қызыл алмам бар,  
Мәз болады алғандар.  
Жазда әдемі киінем,  
Тілді балдай үйірем.  
20  
Өpiк: Көктемде ерте гүлдеймін,  
Кешігуді білмеймін.  
Піспей тұрған кезімде,  
«Менен аулақ жүр», - деймін.  
Уылжыған өрікпін,  
Бау-бақшаға көрікпін.  
Қapa өрік: Қара деген атым бар,  
Менен де дәм татыңдар.  
Дәрі орнына жүруге  
Кейде менің хақым бар.  
Алыңдар баққа ектіріп,  
Сақтаңдар ұзақ кeптipiп.  
Шаймен iшкен сусындар,  
«Па, шіркін-ай!» - деп тұрып.  
**Жақсы мен жаман**  
*Р.Тышқанбаев*  
Жақсы бала құлақ сап  
Айтқаныңды ұғады.  
Төсегінен тұра сап  
Таза ауаға шығады.  
Жақсы бала ол анық,  
Істемейді шалалық.  
Тап-таза боп жуынып,  
Алады ол таранып.  
Жаман бала құрысып,  
Өз-өзінен тырысып,  
Түске дейін жатады,  
Шешесімен ұрысып.  
**Не деу керек?**  
*Әнуарбек Дүйсенбиев*  
Апаң сенің базардан  
Алма сатып әкелді,  
Ең үлкенін, жақсысын  
Саған таңдап әперді,  
Не деп барып жеу керек?  
Балалар жүр көшеде,  
Естіледі шу-айғай.  
Сен де шықтың, көршіңді  
Қағып кеттің байқамай,  
21  
Сен не деуді ұмыттың?  
Әжен, түскі тамаққа  
Қант-кәмпитті салды мол.  
Жұрттан бұрын ыдысқа  
Әй-шәйі жоқ салдың қол,  
Жөн еді не айтқаның?  
Добын апар Назардың, -  
Деді ағаң, бармадың,  
Тапжылмадың, сазардың,  
Аға тілін алмадың,  
Сен қай сөзді айтпадың?  
**Ойыншықтар**  
*Қадыр Мырза Әли*  
Асыққанда,  
Сасқанда  
Tүciп қалған дорбаңдай.  
Екі аяғы аспанда  
Құлап жатыр қорбаңбай.  
Ойыншық ит қарап тұр,  
Жаны жоқ қой – үрмейді.  
Моторы жоқ трактор  
Сүйремесең – жүрмейді.  
Көзі қайда қыранның?  
Мүйізі сынған бұғылар ...  
Жүк көтерген кранның  
Күші жоқ та, жүгі бар.  
Үйреншікті ізбенен  
Келеміз біз сәріде.  
Ойнағанда бізбенен  
Жан кіреді бәріне!  
**Мен тәртіпті баламын**  
*Өтебай Тұрманжанов*  
Моншадан келгенде  
Суық суды ішпеймін.  
Шалшық суды көргенде  
Бәтеңкемен кешпеймін.  
Тұрысымен төсектен  
Сұрамаймын нанды да.  
Үйге қонақ келгенде  
22  
Көп мазаламаймын да.  
Мен тілалғыш баламын,  
Мен тәртіпті боламын.  
**Мектеп**  
*Несіпбек Айтов*  
Сарғыш тартып күллі алап,  
Жеміс пicтi,  
Күз келді.  
Шақырады мұндалап  
Мектебіміз біздерді.  
Көзінен нұр төгілерер,  
Балалық шақ - алтын күн.  
Өз үйіңдей көрінер  
Өз мектебі әркімнің.  
Саяхаттап мектепке,  
Таныстық жер сәнімен.  
Мектебіміз бipaқ та  
Әсем екен бәрінен.  
**Кім күшті**  
Күресе де білетін,  
Тіресе де білетін  
Алтай бала бәрінен  
Күштімін деп жүретін.  
Қызарса да құлағы,  
Тарқамайтын құмары.  
Абайсызда бір күні  
Мұзға тайып құлады.  
Көз алдына бұлт қонып,  
Кірпігіне шық толып,  
Ісіп кетті шекесі,  
Күдірейіп, күп болып.  
Мұз дегенің мықты екен,  
Қалай ұрып жықты екен,  
Білейінші - мұндай күш  
Бұған қайдан бітті екен!  
Әй, мұз, дейім, мұз, дейім,  
Бәрін айтып тізбейін.  
Сенен күшті бар ма осы?  
Бар болса, мен - іздейін.  
- Не дегенің, шырақ-ау,  
Менен күшті Күн - анау.  
Тастаса бір сәулесін,  
Тас-талқаным шығар-ау...  
23  
Теңізді де кешеді,  
Таудан тауға көшеді,  
Алтай бала, ақыры,  
Күнге барды, деседі.  
- Қандай өзің көрікті ең,  
Тұрмын Жерден келіп мен.  
Сенен күшті бар ма осы,  
Тастай мұзды еріткен?  
- Соған, балам, сендің бе?  
Анау бұлтты көрдің бе,  
Сол күштірек, бөгесе,  
Өте алмаймын мен мүлде...  
Тарқамайды құмары,  
Тау басына шығады.  
Будақ-будақ бұлттардың  
Бала жөнін сұрады.  
Бұлттар келіп топталып,  
Айтуға енді оқталып  
Жатқанда, жел кенеттен  
Қуып-айдап, кетті алып.  
- Жел, әкеттің бұлтты айдап,  
Күн сәулесі шықты ойнап.  
Сен екенсің ең күшті,  
Таба алмап ем қатты ойлап.  
Ортекедей орғыған  
Масаттанды жел бұған.  
- Қозғалтшы енді, батырым,  
Мына тауды орнынан!  
Жел олай бір жүгірді,  
Жел былай бір жүгірді.  
Қозғалмасын білді де,  
Құзға барып жығылды.  
- Деген біреу Жел күшті,  
Желдің өзі жер құшты.  
Бәрінен де, Асқар тау,  
Сен екенсің ең күшті.  
- Жоқ! - деді тау,  
- Менен де  
Күшті мынау Емендер.  
Тұрса дағы денемде,  
Тамыры оның тереңде!  
- Мұз да қалды далада,  
Құз да қалды далада.  
Күн де қалды көгінде,  
24  
Түк болмады Желің де,  
Ең күштісі, Еменім,  
Сен екенсің, тегінде.  
- Әлі сен жас баласың,  
Әрнеге таң қаласың.  
Қажет етсең менен сен  
Қағаз жасай саласың.  
Мұз, күн, бұлт, жел, қара орман  
Адам үшін жаралған.  
Бәрін соның қорғайтын -  
Күшті ешкім жоқ адамнан!  
**Көктем өрнегі**  
*Ермек Өтетілеуұлы*  
Қap eрідi, су ақты,  
Күндер келді шуақты.  
Байтақ дала келбеті  
Tүктi кілем сияқты.  
Көкке бояп өңірді,  
Көктем келді көңілді.  
Бау-бақшада, орманда  
Құстар әні төгілді.  
Жаңбыр жауып басылды,  
Күлімдейді көкте күн.  
Кемпірқосақ асылды  
Өрнегіндей көктемнің.  
**Жазда**  
*Сағи Жиенбаев*  
Көлім, көлім, көлім деп,  
Қаз да келді маймаңдап.  
«Шомыл, шомыл, шомыл» деп,  
Жаз да келді жайраңдап.  
«Тыру, тыру, тыру» деп,  
Келді ұшып тырналар.  
«Құру, құру, құру» деп,  
Жүр жылқышы ағалар.  
Өзен-көлдің жағасы  
Гүлмен ою ойғандай.  
Тырналарға қарашы  
Жіпке тізіп қойғандай.  
Ал, жүріңдер, балалар,  
Қырға шығып көрейік.  
Қызғалдақты терейік,  
25  
Құшақтап ап келейік.  
**Қыста**  
*Сағи Жиенбаев*  
Тағы да қыс түсті де,  
Тон жамылды қырқалар.  
Қайың, терек үстіне  
Қона қалды ұлпа қар.  
Адырға бар, жарға бар,  
Алыпты қар бүркеніп.  
Қарға, қарға, қарғалар  
Қар үстінде жүр тоңып.  
Көрінбейді бетеге,  
Көрінбейді ай тегі.  
Үйге кіріп кете ме,  
Мына боран қайтеді.  
Ауланы тез күрейік,  
Аққаланы үйейік,  
Есігінен кораның  
Кіре алмасын бораның.  
**Жаңа жыл келді**  
*Сағи Жиенбаев*  
Аспан жерге төгеді,  
Ақ күмісін уыстап.  
Жаңа жылда келеді,  
Бізге қарай жылыстап.  
Өлең де әзір, ән де әзір,  
Ойын да әзір, бәрі де әзір.  
Кел, Жаңа жыл біздерге,  
Кел, Жаңа жыл, Жаңа жыл!  
**Қиял**  
*Қадыр Мырза Әли*  
Барар едім бақшаға,  
Жаяу жүрер жоқ шама.  
Meнi мұнда, көке, сен  
Ұшақпенен әкелсең!  
Нең кетеді, немене  
Алып келсең кемемен!  
Көңіл үшін желікпе  
Машина да көлік пе?!  
26  
**Қыс**  
*Қадыр Мырза Әли*  
Көктемде әнші құстар кеп қонатын,  
Колхоздың айналасы бақ болатын.  
Конақ қыс ала келіп базарлығын  
Кигізді ұлпа қардан ақ халатын.  
Түтеген бораны да ере келіп,  
Тулайды алай-дүлей дөнгеленіп.  
Таң ата саябырлап тыным алып,  
Тұрады таңғажайып түрге еніп.  
Айнала бір де қара дақ көрінбей,  
Қанатын ызғарлы жел қақты ерінбей.  
Кіршіксіз күміс қарға көз тұнады  
Басталмаған оқушы дәптеріндей.  
**Ата**  
*Сырбай Мәуленов*  
Айтады ертек жан атам  
Ақ сақалын салалап.  
Құмарымды таратам,  
Жер мен көктi аралап.  
**Балбұлақ**  
*Нұрхан Жанаев*  
Балбұлақ ағады,  
Таңдайын қағады.  
Сөйлейді сылдырлап,  
Бөпемдей былдырлап.  
**Шырша**  
*Есентай Ерботин*  
Жасыл шырша төрдегі,  
Дейді: «Бәрің көр мені!»  
Кеткен әсем құлпырып,  
Ойыншықтар тұр тұнып.  
Түрлі түсті шамдары –  
Түнде ғажап жанғаны.  
Көргендерді елітеді  
Керемет бір ертегі.  
27  
**Наурыз**  
*Бауыржан Жақып*  
Қарды ерітіп жылғасы,  
Наурыз келді жыл басы.  
Шуақ төкті жарық күн  
Мейрамында халықтың.  
Бата беріп атамыз,  
Бата беріп анамыз.  
Тәтті болып жасалған  
Наурыз дәмін татамыз.  
**Көктемде**  
*Қасым Аманжолов*  
Көктем, көктем, көктем де,  
Құстар келіп жеткенде.  
Қуанып бір қаламыз,  
Әнмен қарсы аламыз.  
**Жаз келді**  
*Жұбан Молдағалиев*  
Жайқалып жапырақ,  
Құлпырып қызғалдақ.  
Тұратын көз тартып,  
Жаз келді, күн шуақ.  
**Өрік гүлдеп**  
*Тұманбай Молдағалиев*  
Әкеледі бағымызға көріктi,  
Көктем шыға гүлдегені өріктің.  
Аппақ гүлдер жауып өткен ақ қардай  
Сәл маужырап күн көзіне epiп тұр.  
Ақ гүл басып кеткендей бip қала iшін,  
Беріледі қуанышқа дала шын.  
Сол гүлдepдi жел сілкілеп түcipce,  
Мен аяймын нәзік өрік ағашын.  
**Жеміс тойы**  
*Әдібай Табылды*  
Күзгі шақта Алша, жаңғақ...  
Біздің бақта Ал, үз таңдап.  
28  
Түрлі түсті Енді көп ic:  
Жеміс пicтi: Жина жеміс.  
Анар, алма, Қойма толсын,  
Алмұрт, алуа. Тойлар болсын.  
**Апорт**  
*Оразақын Асқар*  
Апорт деген алманың  
Таттың ба, сен, бал дәмін?  
Апорт деген тәтті алма,  
Өседі ол бақтарда.  
Алатауда өседі ол,  
Оған тең жоқ деседі ел.  
**Шие**  
*Әнуарбек Дүйсенбиев*  
Мен шиемін, шиемін,  
Күннің көзің сүйемін.  
Қышқыл шырын менде бар,  
Төмен басты иемін.  
**Алма**  
*Рза Қунақова*  
Пісіп тұрған алмамын,  
Тамсандырар бал дәмім.  
Жерге сілкіп түсірме,  
Ісіп кетер маңдайым.  
**Алмұрт**  
*Рза Қунақова*  
Тіл үйірген алмұртпын,  
Таңсығымын бар жұрттың.  
Жақсы өсіре алмайды  
Қараса егер салғырт кім.  
**Өрік**  
*Рза Қунақова*  
Көктем келе бүрлеймін,  
Ең алдымен гүлдеймін.  
Шілде болмай пісемін,  
Дастарқанға түсемін.  
29  
**Бақшада**  
*Әдібай Табылды*  
Ала шапан киініп,  
Теңкиіпті қарбыздар.  
Жесең, тілді үйіріп,  
Сусыныңды қандырар.  
«Еңбек түбі - зейнет» қой,  
Мен де қарбыз жинадым,  
Атам сыйға береді,  
Құшағыма сыйғанын.  
**Бір апта**  
Дүйсенбіде доп ойнадық қорада,  
Сейсенбіде серуен құрдық далада.  
Сәрсенбіде сурет салдық сәнді етіп,  
Бейсенбіде би биледік әндетіп.  
Жұма күні жидек тердік қыратта,  
Сенбі күні кино көрдік клубта.  
Жексенбіде үйде болып дем алдық,  
Осылайша өте шықты бір апта.  
**Құлыншақ**  
*Сапарғали Бегалин*  
Қиығындай құрақтың,  
Қиығы екі құлақтың,  
Үкідей кекілі желбіреп,  
Бүліштей ерні үлбіреп,  
Томағадай сауыры,  
Аш бөрідей бауыры,  
Толқынды бұйра жал-құйрық  
Шопса құлын құдиып,  
Шаншылып күлте құйрығы,  
Құлын жердің жүйрігі.  
**Ойыншықтар**  
*М.Әлімбаев*  
Жүрмейсің бе абайлап,  
Болмасаңшы ұрыншақ!  
Асыр салып көп ойнап,  
Ақсап қалдың құлыншақ!  
30  
Ашытпайды көзіңді,  
Шомыла ғой, балақай!  
Қарашы енді өзіңе,  
Аппақ болдың, алақай!  
Түсті түймең үзіліп,  
Неге қадап алмайсың?  
Тұр ғой әне ине-жіп,  
Неге ұқыпты болмайсың?  
Мектебіне ертемен  
Баратұғын бала аз ба?  
Апарамын ертең мен  
Машина тұр гаражда.  
Шырылдама, әндетпе,  
Бұлбұлым, ертең жырларсың.  
Папам келді қызметтен,  
Ұйықтап біраз демалсын.  
Тиіспе, күшік, қоянға,  
Тентектікті қойыңдар!  
Кикілжің жоқ араңда,  
Тату-тәтті болыңдар!  
**Қуыршақ**  
*Ұлықбек Есдәулет*  
Жетелесем – жүрмейді,  
Қуыршағым жалқау,  
Ешбір тілді білмейді,  
Аузын ашқан аңқау.  
Жуынбайды жуынсақ,  
Бұл не деген қуыршақ?  
Тығылмайды тығылсақ,  
Бұл не деген қуыршақ?  
Бір,  
Екі,  
Үш  
,  
Төрт,  
Бес,  
Қуыршақтың тұсауын кес!  
31  
Қуыршағым, қаз-қаз,  
Қыдырайық аз-маз.  
**Аспаз**  
*Нұрсұлтан Әлімқұлов*  
Біздің гүл бақшада  
Бар әсем асхана.  
Бар онда аспазшы,  
Ақкөңіл, жақсы аға.  
Әлде майқұймақ па,  
Көже ме, сорпа ма,  
Әлде балқаймақ па,  
Тұрады ортада.  
Тәп-тәтті тамағы,  
Ағай - ас маманы.  
Пicipe білгенге  
Астың жоқ жаманы.  
**Ләйлә мен мысық**  
*Оразақын Асқар*  
Іздеп жүрсек Ләйләні  
«Қайда кетті бұл?» - десіп.  
Отыр екен жайланып,  
Мысығымен сөйлесіп.  
Десек: «Ақыл қосады  
Мысығына бұл не деп?»  
Шарды аузына тосады:  
- Ал, мияуым, үрле! – деп.  
**Мысық**  
Ләйлә бүгін төсектен  
Өксіп жылап тұрған-ды.  
Мұны бірден есіткен  
Ағасы кеп сұрады.  
- Денең аздап ысыпты,  
Ауырды ма бір жерің?  
- Бір әдемі мысықты  
Алғым келіп жүр менің.  
32  
- Көз жасына болайын,  
Түсіп жатқан домалап.  
Мысық іздеп табайын,  
Жылай ма екен соған да.  
- Мысық іздеп шаршама,  
Жүр ғой бақтың ішінде,  
Соны ұстап берші, аға,  
Көрдім жаңа түсімде.  
*Халық ауыз әдебиетінен*  
Шөре-шөре, лағым,  
Тентек болма, шырағым!  
Секеңдеме, деміңді ал,  
Селтеңдемей құлағың.  
\*\*\*  
Кіп-кішкене, момақан,  
Қошақанды ұнатам.  
Сүйеді апам «қозым» деп,  
«Қошақаным өзің» деп.  
\*\*\*  
Әукім-әукім, әукешім!  
Қасиыншы әукесін.  
Енең әне келеді,  
Ақ мамасын береді.  
\*\*\*  
Ботақаным – бөбегім,  
Қара көзің мөлдіреп  
Қызықтырмай қоймайды,  
Жібек жүнің үлбіреп,  
Қарасам көз тоймайды.  
**Беске дейін санау**  
*Ә. Табылдиев*  
Бірді бірге таяп қой.  
Екеу болар қос таяқ ,  
Цифры оның тап мына  
Ұқсайды бір аққуға.  
Екі мен бір – болар үш,  
33  
Цифры оның – ұшқан құс.  
Үш пен бірің төрт екен.  
Төртеу санның көркі екен.  
Төрт аяқпен жануар,  
Стол, төсек... тағы бар..  
Төрт аяқпен нық тұрар,  
Төрт бірлікті ұқтырар.  
Бес дегеннің цифры,  
Қарап тұрсаң оп-оңай.  
Үштің басын қайырып,  
Қоя салған жай бұрап.  
**Бой сергіту өлеңдері**  
Бала, бала, балақан (*қолдарын көтеріп*)  
Кәне, қайсы алақан? (*алақандарын көрсету*)  
Саусақтарың әйбәт (*саусақтарын қимылдату, ойнату*)  
Былай, былай ойнат.  
\*\*\*  
Аю, аю тұршы (*орындарынан тұру*)  
Бетіңді жушы (*екі қолымен бет жуу*)  
Айнаға қарашы (*айнаға қарау қимылы*)  
Шашыңды тарашы (*шаш тарау қимылын жасау*)  
\*\*\*  
Күнге қарайық (*шеңберге тұру*),  
Шашымызды тарайық (*бастарын жоғары көтеру*).  
Керіліп, дем алайық (*күнге созылу*),  
Бойымызды жазайық (*қолды белге қою*).  
**\*\*\***  
Сылдырлайды мөлдір су  
Мөлдір суға қолыңды жу (*қол жуу қимылын жасау*)  
Жуынсаң сен әрдайым  
Таза бетің, маңдайың (*бетін, маңдайын сипау*)  
Тазалықтың досы –  
Су дегенің осы.  
**\*\*\***  
Орнымыздан тұрайық  
Аяқты нық басайық (бір орында жүру)  
34  
Бір отырып, бір тұрып (тізе бүгіп отырып, тұру)  
Біз демалып алайық (орнына отыру)  
**\*\*\***  
Орнымыздан тұрамыз (мәтінге сәйкес іс-қимылдар жасату)  
Қолды белге қоямыз  
Иілеміз оңға бір  
Иілеміз солға бір  
Жоғары қолды созамыз  
Аяқтың ұшында тұрамыз  
Бір отырып, бір тұрып  
Біз тынығып аламыз  
**\*\*\***  
Оң қолымда бес саусақ (оң қолының саусақтарын көрсету)  
Сол қолымда бес саусақ (сол қолдың саусақтарын көрсету)  
Бәрін қоссақ – он саусақ (екі қолының саусақтарын қосу)  
Оң аяқпен секіремін (екі аяқпен кезек секіру)  
Сол аяқпен секіремін (орында жүру)  
Екі аяқпен жүгіремін  
**\*\*\***  
Саусақтарым дем алып (орындарынан тұрып)  
Қайта сурет салады (саусақтарын қимылдату)  
Аяқтарым секіріп (қолдарын белге қою)  
Қуаттанып қалады (орындарында секіру)  
**\*\*\***  
Бала, бала, балақан (қолдарын көтеріп)  
Кәне, қайсы алақан? (алақандарын көрсету)  
Саусақтарың әйбәт (саусақтарын қимылдату, ойнату)  
Былай, былай ойнат.  
**\*\*\***  
Біз аяқпен топылдаймыз (мәтінге сәйкес іс-қимыл жасату)  
Біз қолмен шапалақтаймыз  
Баспен біз шайқаймыз  
Қолды жоғары көтереміз  
Одан кейін түсіреміз  
Одан кейін ақырын  
Орнымызға жүгіреміз  
35  
**\*\*\***  
Аю, аю тұршы (орындарынан тұру)  
Бетіңді жушы (екі қолымен бет жуу)  
Айнаға қарашы (айнаға қарау қимылы)  
Шашыңды тарашы (шаш тарау қимылын жасау)  
**\*\*\***  
Оң қолымда - бес саусақ (оң қолды созып, саусақты көрсету)  
Сол қолымда – бес саусақ (сол қолдың саусақтарын көрсету)  
Беске, бесті қосқанда (екі қолды біріктіру)  
Болады екен он саусақ (он саусақ көрсету)  
**\*\*\***  
Қане, қайсы алақан, (орындарынан тұру)  
Біз– кішкентай. (балапан) (алақандарын көрсету)  
Аралардың нәрі (гүлдің қимылын көрсету)  
Бау-бақшаның сәні. (гүл)  
Тік, тік, тік пісте, (ағаштай бір орында теңселу)  
Қысы-жазы бір түсте. (шырша)  
Менің тұрақты мекенім,  
Сәнді етіп жүремін. (үй)  
**\*\*\***  
Бір дегенде тұрайық, (мәтінге сәйкес іс-қимылдар жасау)  
2, 3, 4 – алақанды соғайық,  
Оң жаққа бұрылып,  
Сол жаққа бұрылып,  
Бір отырып, бір тұрып,  
Біз жүгіріп алайық.  
5 дегенде асықпай,  
Орнымызды табайық.  
**\*\*\***  
Оң қолымда бес саусақ, (мәтінге сәйкес саусақтарды көрсету)  
Сол қолымда бес саусақ.  
Оларды атап шақырар,  
Әрқайсысының аты бар.  
Бас бармақ,  
Балан үйрек,  
Ортан терек,  
Шылдыр шүмек,  
Кішкене бөбек.  
36  
**\*\*\***  
Орнымыздан тұрамыз (орындарынан тұру)  
Екі қолды созамыз (қолдарын екі жаққа сермеп)  
Құс боп қанат қағамыз (құстың қанаттарын келтіру)  
Бір отырып, бір тұрып  
Орнымызды табамыз  
**\*\*\***  
Тауық, тауық тұрады – қыт – қыт- қыт (тәрбиешінің басында тауықтың  
атрибуты)  
Серуенге шығады қыт-қыт-қыт  
Балапандар тізіліп – шиқ- шиқ – шиқ (балаларда балапандардың  
атрибуты)  
Артына еріп тұрады (бірінің артынан бірі тізіліп тұрып, қимылдар  
көрсетеді)  
Балапандар тыңдайды  
Алысқа бармаңдар  
Дәндерді теріңдер  
Шиқ – шиқ – шиқ  
**\*\*\***  
Үлкен шеңбер құрайық (мәтінге сәйкес іс-қимылдар)  
Құсша қанат қағайық  
Бір отырып, бір тұрып  
Тынығып біз алайық  
**\*\*\***  
Алақай-ау алақай (орындарынан тұру)  
Қандай жақсы көктем ай (алақан соғу)  
Нұр жамылды далалар (қолдарын жоғары көтеру, бұлғау)  
Келді ауылға көп торғай (құсша қанат қағу)  
**\*\*\***  
Үлкен шеңбер құрайық (шеңберге тұру)  
Қазша қанат қағайық (қолдарын жайып көтеріп, түсіру)  
Аққуша мойнымызды созайық (мойындарын оңға, солға созу)  
Құсша жерге қонайық (қолдарын түсіріп, жай тұру)  
Үлкен үйді жасайық.  
**\*\*\***  
Екі қолды жоғары (мәтінге сәйкес іс-қимылдар көрсету)  
37  
Сәл көтерсек болады  
Енді оны бөгелмей  
Түсірейік төменге  
Міне былай ...  
Қарайық  
Құстай қанат қағайық  
1,2  
1,2  
Жаттығайық бір келкі.  
**\*\*\***  
Алақай-ау алақай (орындарынан тұру)  
Қандай жақсы көктем ай (алақан соғу)  
Нұр жамылды далалар (қолдарын жоғары көтеру, бұлғау)  
Келді ауылға көп торғай (құсша қанат қағу)  
Ал, балалар тұрайық (мәтінге сәйкес іс-әрекеттер жасау)  
Алақанды ұрайық  
Бір отырып, бір тұрып  
Біз тынығып алайық  
Қарлығашқа ұқсайық  
Кәне қанат жазайық  
Ұшып, ұшып алайық  
Орнымызды табайық  
**\*\*\***  
Топ, топ, топ, топ басайық (шеңберге тұру)  
Жалаудан күн жасайық (жалаушаларын көтеру)  
Жаса, жаса, алтын күн (бір орында аяқты нық басып жүру)  
Жаса, жаса, алтын күн  
**\*\*\***  
Санайық жаңаша, (шеңбер құру)  
Бір, екі, үш! (мәтінге сәйкес іс-қимылдар жасату)  
Желбіре жалауша,  
Достықта біздің күш.  
**\*\*\***  
Орнымыздан тұрамыз  
Қолды белге қоямыз  
Бұрыламыз оңға бір  
38  
Бұрыламыз солға бір  
Біздер тату баламыз (бір – бірімен қол ұстасу)  
Гүл – гүл жайнап жанамыз (қолдарын жоғары көтеру)  
**\*\*\***  
Секірейік, жүгірейік (бір орында секіру, жүгіру)  
Ку анайық, күлейік (бір-біріне қарап күлімсіреу)  
Отырайық, дем алайық (жүресінен отыру, дем алу)  
Дем алып – ап, жүрейік (тұру, бір орында жүру)  
**\*\*\***  
Достарым көп бақшада (шеңберге тұру)  
Көңілдіміз бақшада (қолдарын жайып)  
Достықты біз сүйеміз (бір-біріне қарап, жымию)  
Бірге күліп жүреміз  
**\*\*\***  
Бала, бала, балақай, (орындарынан тұру)  
Қол соғайық, алақай! (қолдарын соғу)  
Бiр, екi, үш деп айтайық, (бір-біріне қолдарын созу)  
Саусақтарда тартайық. (бір орында жүру)  
Жалқау бала болмайық,  
Қолды қысып, ойнайық  
**\*\*\***  
Сағаттың тіліндей (орындарынан тұру)  
Иіліп оңға бір (аяқты алшы қою)  
Сағаттың тіліндей (қолды белге қойып)  
Оңға бір, солға бір (оңға, солға иілу)  
Сағатқа қарап-ақ  
Жаттығу оңай-ақ  
**\*\*\***  
Денсаулықты сүйеміз (орындарынан тұру)  
Шынығамыз күнде біз (қолдарын екі жақа созу)  
Бір-екі-үш! (білектерін бүгіп, күштерін көрсету)  
Бір-екі-үш!  
Бұлшық етте міне күш!  
**\*\*\***  
Ішке тартып ауаны, (орындарынан тұру)  
39  
Деміңді алшы тереңнен. (мұрынмен демалу)  
Денсаулықтың жауабы,  
Қайталасаң менімен.  
Дөңгеленіп тұрайық (шеңбер құру)  
Керегені құрайық (бір-біріне қолдарын созу)  
Уықтар болып иіліп (қолдарын биікке көтеріп, шаңырақ жасау)  
Киіз үйді құрайық.  
**\*\*\***  
Қылқаламды қояйық (мәтінге сәйкес іс-қимылдар жасату)  
Орнымыздан тұрайық.  
Қолымызды созайық,  
Оңға қарай иіліп.  
Солға қарай иіліп,  
Белімізді жазайық.  
**МАҚАЛ-МӘТЕЛДЕР, ЖҰМБАҚТАР, ЖАҢЫЛТПАШТАР**  
**Мақал-мәтелдер**  
Отан елдің анасы,  
Ел ердің анасы.  
Отан от басынан басталады.  
Отан оттан да ыстық.  
Отансыз адам — ормансыз бұлбұл.  
Отан үшін еңбек етсең,  
Халқыңның сүйген ұлы боласың.  
Отаны бірдің жүрегі бір,  
Жүрегі бірдің тілегі бір.  
Отанын сүйген: отқа жанбайды, суға батпайды.  
Қыс азығын жаз жина.  
Еңбек түбі – зейнет.  
Еңбек ет те, міндет ет.  
40  
Көп еңбегі — көңілді.  
Еңбек ет те мақтан,  
Ойнап-күл де шаттан.  
Еңбегіне қарай — құрмет.  
Жасына қарай — ізет.  
Еңбек — өмірді ұзартады,  
Ұят бетті қызартады.  
Оқу – инемен құдық қазғандай.  
Оқымаған бір бала, оқыса екі бала.  
Оқу – білім бұлағы.  
Оқығаныңды айтпа, тоқығаныңды айт.  
Оқу – білім азығы,  
Білім – ырыс қазығы.  
Білім басы – бейнет, соңы – зейнет.  
Ақыл азбайды,  
Әділдік тозбайды,  
Ақыл айнымас, алтын шірімес.  
Ақыл айтсаң батыл айт.  
Ақыл — арман, ой — өріс.  
Талап - талмас қанат.  
Ынта болса адамда,  
Қиын іс жок ғаламда.  
Жан қиналмай жұмыс бітпес,  
Талап қылмай мұратқа жетпес.  
Ақылы жоқтың — арманы жоқ.  
Әлін білмеген әлек.  
41  
Шын – бір сөз, өтірік – мың сөз.  
Ақыл жастан,  
Асыл тастан.  
Шешеге қарап қыз өсер,  
Әкеге қарап ұл өсер.  
Әкеден – ақыл, анадан – мейір.  
Ата – бәйтерек,  
Бала – жапырақ.  
Аға әдепті болса, іні әдепті,  
Апа әдепті болса, сіңлі әдепті.  
Жығылып жатып сүрінгенге күлме.  
Досы көпті жау алмайды,  
Ақылы көпті дау алмайды.  
Татулық – табылмас бақыт.  
Жолдасы көптің – олжасы көп.  
Күлме досыңа –келер басыңа.  
Жақсымен жолдас болсаң –жетерсің мұратқа.  
Жаманмен жолдас болсаң-қаларсың ұятқа.  
Ас адамның арқауы.  
Таңғы асты тастама.  
Сыйлап берсе суын іш.  
Тату үйдің тамағы тәтті.  
Ас тұрған жерде ауру тұрмайды.  
Ат адамның қанаты,  
Ас адамның қуаты.  
Өле жегенше, бөле же.  
42  
Ас қадірін білмеген аштан өледі,  
Ат қадірін білмеген жолда қалады.  
Дәнді шашпа, нанды баспа.  
Ас атасы - нан.  
Ас иесімен тәтті.  
**Жұмбақтар**  
Сары қозы, көк қозы,  
Қарындары тоқ қозы.  
Күздігүні көп қозы,  
Қыстыгүні жоқ қозы.  
(Қауын-қарбыз)  
Сырт еткіздім түймені,  
Жарқ еткіздім бөлмені,  
Шоқтан қолым күймеді.  
(Электр шамы)  
Темір қайшы – қос қайшы,  
Шығыршықсыз бос қайшы.  
Еңбеккерге дос қайшы,  
Еріншекке қас қайшы.  
Өтпейді бір бос күні,  
Ол? (Сағаттың қос тілі)  
Есек те емес, ат та емес,  
Екеуіне жат та емес.  
(Қашыр)  
Түймесін бассаң,  
Сәулесін шашқан.  
(Электр шамы)  
Қалқиған ұзын құлағы,  
Елеңдеп қорқып тұрады.  
(Қоян)  
Күші десең, күші бар.  
43  
Тісі десең, тісі бар.  
Торуылдап ауылды,  
Түнде жортар ісі бар.  
(Қасқыр)  
Туған жердің белбеуі,  
Шұбатылып қалыпты,  
Керемет-ау кернеуі –  
Тасты кесіп, жарыпты!  
(Өзен)  
Үлп-үлп етіп тымағы,  
Желп-желп етіп құлағы,  
Суды кешіп тұрады.  
(Құрақ)  
Жасыл ине киімім,  
Жайлаймын тау биігін.  
Жаңа жылды тойласаң.  
Төріңдемін үйіңнің.  
(Шырша)  
Төрт аты бар,  
Төрт пілі бар.  
Шайқас алаңын  
Біліп ал.  
(Шахмат)  
Басып озып құсты,  
Қанатын қақпай ұшты.  
(Самолет)  
Өркеші бар, түйе емес,  
Не ақ отау – үй емес.  
Бір орнында тұрғаны,  
Не болады бұл, кәне?  
(Тау)  
Үстіндегі көйлегі  
Түрлі-түсті, не керек.  
Қызықтырар көргенді,  
Мұның аты...  
(Көбелек)  
44  
Басы да екеу,  
Аяғы да екеу.  
(Қайшы)  
Қолтығыма кіреді,  
Қызуымды біледі.  
(Градусник)  
Арқырап бұлағы,  
Гүрілдеп тұрады.  
Сырты – жаз, іші – қыс,  
Кеппейді қырауы.  
(Тоңазытқыш)  
Ешкім де жемейді,  
Тәтті екен демейді.  
Сарғайып піседі,  
Үзіліп түседі.  
(Жапырақ)  
Қара таудай буралар,  
Қара бұйра шудалар  
Бура жерге шөгеді:  
Бұлау терін төгеді.  
(Бұлт пен жаңбыр)  
Самұрық құс самғады.  
Көктен өтіп,  
Айға жетіп,  
Жеңілдеді салмағы.  
(Космос кораблі)  
Ұшында бір тамшы  
Уы бар сұр қамшы.  
(Жылан)  
Шыңдары шырқау  
Көшіп жүр бір тау.  
(Түйе)  
Ағаштың бүрін  
Талшық қып жүрмін.  
Қар астын үңгіп  
45  
Үй қылған...  
(Құрмын)  
Жүргенде – байпаң,  
Тұрғанда – маңғаз,  
Кеудесі қайқаң,  
Мен болам паң...  
(Қаз)  
Дос үйіне түстің бе? –  
Түгел соның үстінде.  
(Дастарқан)  
Алдында бір нәрсе әкеп берсе, тегі,  
Оңын сол, солын оң ғып көрсетеді.  
(Айна)  
Алыстан көрдім көк белді,  
Жарқырап жатқан көп көлді.  
Жақындап едім жоқ болды.  
(Сағым)  
Киіміммен суға түстім,  
Бірақ әлі құрғақ үстім.  
(Судағы бейне)  
Жеп көріп ем өзін мен,  
Жас шығарды көзімнен.  
(Пияз)  
Қысы-жазы өзгермес,  
Көрсең де күні-түнімен.  
Қанша аяз болса да,  
Айрылмайды гүлінен.  
(Шырша)  
Баласының саны жоқ,  
Ал өзінің жаны жоқ.  
(Инкубатор)  
Өзі – көзі,  
Көзі – өзі.  
(Күн)  
46  
Бірі — ағаш кесу құралы,  
Бірі — шырынды бал Бұлағы. (Ара)  
Сәбиге сәнді үй,  
Әжеге ән-күй.  
(Бесік)  
Бесікке іледі,  
Әнін де,  
Дәмін де,  
Сәбилер біледі.  
(Сылдырмақ)  
Ұқсайтын шеңберге  
Қабырғасы жиылып, керіледі,  
Жиһазы мол кең бөлме,  
Төбесінен жұлдыздар көрінеді.  
(Киіз үй)  
Жаңылмастан жетеуі,  
Кезек қызмет етеді.  
(Аптаның 7 күні)  
«Бәрі нешеу»  
Асан,Айша екеуі,  
Қос қуыршақ,  
Бір құлыншақ,  
Екі ойыншық  
Құстай ұшып,  
Үйден шықты.  
(Жетеу)  
Дүкеннен көп сабын алдым,  
Оның және қабын алдым.  
Екі дептер бір қарындаш,  
Тіс ысқышты тағы алдым.  
Есептеші сонда бәрі  
Қанша болды қолда бәрі?  
(Алтау)  
Туысқан бес кісі,  
Бірінен-бірі кіші  
Бәрінің аты бір  
Ең кішісі шеткісі  
(бес саусақ)  
47  
Бес балада бір бешпет,  
Бір киініп, бір шешпек.  
Оң жағымда бес сарбаз,  
Сол жағымда бес сарбаз.  
(он саусақ)  
Табақта бес алма,  
Қолымда екі алма.  
Қосқанда барлығы  
Болады неше алма?  
Бір алма апама,  
Бір алма атама.  
Екі алма беремін  
Мамам мен папама.  
Нешеуі қалады табақта?  
(үшеу)  
Бір үйде біз нешеуміз  
Кел санайық екеуміз:  
Бас бармағым – әкем,  
Балаң үйрек- апам,  
Ортан терек- ағам,  
Шылдыр шүмек,  
Титтей бөбек сен  
Бір үйде біз нешеуміз?  
**Жаңылтпаштар**  
Асан бақша жақтан.  
Ақ сабақ асқабақ әкелді,  
Басқа жақтан,  
Басқарақ асқабақ әкелді.  
Ала-ала алашалар,  
Тамаша олар,  
Оған кім таласа алар.  
Доп теп,  
Дөптеп.  
Сұр інген сүрінген бе,  
Сүрінген сұр інген бе.  
Бұлаң бұлаң еткен бұл аң,  
48  
Бұлаң десем екен қылаң.  
Біреуі көрікті кісі,  
Біреуі бөрікті кісі.  
Көрікті кісі – зорықты,  
Бөрікті кісі – қорықты.  
Тақпақ жаттап,  
Айтсақ жақсы-ақ.  
Жатқа тақпақ,  
Жатта тақ-тақ.  
Қондық жаңа қонысқа,  
Қалың екен жоңышқа.  
Қоныстағы жоңышқа,  
Оралады қонышқа!  
Кермеде тұр қырық  
Кір қыстырғыш,  
Қырық кір қыстырғышқа  
Қырық қыз келіп,  
Кір қыстырды.  
Ата мен әже, ана да,  
Алма мен алмұрт тереді,  
Ауырға Арман бала да,  
Арбамен тасып береді.  
Баланың жаман баға алмағаны,  
Мұғалім ағаның жаман болмағаны.  
Қоғанбай қомағай ма?  
Жоқ, ағай  
Қоғанбай қомағай емес,  
Зор ағай.  
Есім есі кетіп есінеп отыр екен.  
Ол несіне.  
Есі кетіп есінеп отыр екен.  
Жағажайды жағалай,  
Жүгіреді Қамажай.  
Сен өлше, ол өлшер,  
49  
Сол өлшем, сол мөлшер.  
Омар ора алар,  
Омар ора алмаса,  
Орал ора алар.  
Омартаға балалар барар,  
Балаларды аралар талар.  
Алашаларды  
Таба алса, алар.  
Үміт түбіт түтті,  
Түбітті түтіп бітті.  
Арқада алты арқар бар,  
Қырқада қырық арқар бар.  
Қырық арқарда ақ арқар бар.  
Алты арқарда марқа арқар бар.  
Әбдіреде әбігер әтеш отыр.  
Әбігер әтеш отырған  
Әбдірені әжем ашып жатыр.  
Гүлім гүлге қарап күлімдеді,  
Көгілдір гүлге қонған аралар гуілдеді.  
Ғарышкер ұшты ғарышқа.  
Ғарышқа ұшты ғарышкер.  
Айтшы, ғарыш алыс па?  
Ескекті ескекші еседі,  
Ескекші ескекті еседі.  
Зура зурнада ойнайды,  
Зурнада бір ғана Зура ойнайды деме,  
Зара да, Зере де зурнада ойнайды.  
Пай-пай-пай,  
Жайылып жүр тай.  
Ай-ай-ай,  
Ұшып кетті торғай.  
Хан баласы ханзада  
50  
Болды ғашық ханшаға.  
Алып ханнан хабар,  
Ханшайымды табар.  
Қаһарлы айдаһар  
Шаһарға келіп,  
Қаһарланар.  
**ӘҢГІМЕЛЕР**  
**Бір уыс мақта**  
*Ы.Алтынсарин*  
Бір кішкентай қыз әкесінің шапанын жамап отыр екен, шешесі қасына  
отырып, ақыл айтты:  
- Балам, дүниедегі жаратылған жәндік-жансыздардың ешқайсысының да  
керексіз болып, жерде қалатыны болмайды, - деп. Сол сөзді айтып  
отырғанда, қыз бала киімін жамап болып, жердегі мақтаның қиқымын  
терезеден лақтырып, далаға тастады:  
-Әже, осы қиқымның еш нәрсеге керегі бола қалмас,- деп.  
Шешесі:  
-Балам,сол да жерде қалмайды,- деді.  
Осылайша сөйлесіп, терезеденқарап отырса, манағы мақтаны жел  
көтеріп ұшырды, мұны бір торғай көріп қуып барып, мақтаны тұмсығына  
тістеп қанаалып, ұшып кетті. Қыз әжесінен:  
-Манағымақтаның қиқымын бір торғайалып кетті, оны неғылады? - деп  
сұрады.  
Әжесі айтты:  
-Көрдің бе, балам, күн айналмай манағыайтқан сөздің келгенін. Ол  
кішкентай мақтаны торғай ұясына төсеп, жас балапандарына мамық  
етеді,- деді.  
**Өрмекші, құмырсқа,қарлығаш**  
*Ы.Алтынсарин*  
Атасы он жасарұл баласымен далада келе жатып, баласынан сұрады:  
-Анауөрмекшіні көремісің, не істепжүр?  
-Көремін, өрмек тоқып жүр.  
-Анауқұмырсқаны көремісің?  
-Көремін,ауызында бір нанның уалшығы бар, жүгіріп кетіп барады.  
-Жоғарықара, аспанда не көрінеді?  
-Жоғарыдақарлығаш ұшып жүр, аузындакесек тістеген шөбі бар.  
Сонда атасы айтты:  
51  
-Олай болса, шырағым, ол кішкентай жәндіктер саған әбірет. Өрмекші  
маса, шыбынғаұзақ құрып жүр, ұстап алған соң, өзіне азық етуге.  
Құмырсқа бала-шағаларына тамақ аулап, бір нанның уалшығын тапқан  
соң өзіжемей, аузына тістеп, қуанғаннан,үйіне жүгіріп қайтып барады.  
Қарлығаш балапандарына ұя істеуге шөп жыйып жүр. Жұмыссыз жүрген бір  
жан жоқ. Сені де құдайтағала босқа жүруге жаратпаған, жұмыс жұмыстауға  
әдеттенуге керек,- деді.  
**Аурудан аяған күштірек**  
*Ы.Алтынсарин*  
Сейіт орман үстінде жүгіріп бара жатқанда, бір арбалы келіп, аңдаусыз  
соғып кетіп, аяғын сындырыпты. Ойбайлап жылап жатқан баланы көріп,  
шошынғаннан шешесі есінен танып қалыпты. Мұны көрген соң, Сейіт  
жыламақ түгіл, сынған аяғын орнына салып, тоңып жатқанда да дыбысын  
шығармай, қабағын да шытпай жатты. Сонда сынықшы кісі:  
Аяғың ауырмай ма, қабағыңды да шытпайсың, - деп сұрады.  
Сейіт шешесі шығып кеткен соң демін алып, сынықшыға сыбырлап  
айтты дейді:  
Ауырмақ түгіл жаным көзіме көрініп тұр, бірақ менің жанымның  
қиналғанын көрсе, анам да қиналып, жүдемесін деп, шыдап жатырмын, -  
деді.  
**Құстың ұясы**  
*Спандияр Көбеев*  
Балалар ойнап жүріп, ағаштың iшінен бip құстың ұясын көрді. Бұл  
ұяның iшiндe eкi балапан отыр екен. Балалар балапанды алып үйіне әкелді.  
Әкесі баласына айтты: «Бұл балапанды ұядан неге алдың,- деп. - Шешесіз  
балапандар тұра алмайды: балаларынсыз шешeci қайғырады, далада құр өліп  
қалады ғой»,- деді.  
Балалар балапанды аяп, ұясына апарып қойды.  
**Құлын, қозы, лақ**  
*Мәдіхат Төрежанов*  
Жаз. Өpicтe лақ, құлын, қозы кездесе кетті. Ішi пысқан олар бipiгiп  
ойнамақ болды. Әуелі нендей ойын ойнайтынын талқыға салды. Cөздi ақ лақ  
бастады.  
- Ойынның қызығы тауға шығу. Тастан-тасқа ceкipiп ойнау. Әpi қан  
тарайды, әpi миың тынығады.  
52  
Қошақан лақтың сөзінн жаратпады.  
-Ceкipin шошаңдап ойнау ойын емес. Ойынның қызығы кошкарша cүзiciп  
ойнау. Әpi күшiң толады. Әpi ойының қанады.  
-Сендердің ойындарың көңілге қонбайды. Ойнаған соң шапқылап  
жарысайық. Тұра қалып тебісейік,- дeдi құлын.  
**Қуыршақ**  
*Mәдixam Төрежанов*  
Сәлия өзінің құрбысы Әлиямен бipгe көл жағасына келді. Сәлия құмға саз  
балшық араластырып қуыршақ жасады. Онысы әп-әдемі болып шықты.  
Шыбықтан аяқ-қолын орнатты.  
-Мына қуыршақ қалай, Әлия? Адамға ұқсай ма? – деді Сәлия құрбысына.  
- Өзің шеберсің ғой. Әдемі екен. Маған да бip қуыршақ жасап берші!  
Сәлия қуыршағын кептipiп қойды да, Әлияға арнап қуыршақ жасауға  
кipicтi. Бұл қуыршақты да жасап бола бергенде, кенет дауыл тұрып, көл бетінде  
толқындар ойнай бастады. Отырған тұстарына толқын келіп қалған соң, екі қыз  
жағадан әрірек барып тұрды.  
Жел саябырлап, көл сабасына түстi. Сәлия орнына келіп, қуыршағын қарап  
еді, толқын тып-типыл eтіп жуып кетті.  
Сәлия жылап жіберді.  
Сен неге жылайсың? Оған сенің нең шықты? Менің әкем дүкеннен сатып  
әперген қуыршағымды да толқын алып кеттті. Мен жыламай-ақ тұрмын ғой, -  
деді Әлия оны жұбатып.  
- Мен еңбегімнің еш болғанына жыламаймын.  
- Жыламашы. Ренжімеші. Ана қолыңдағы маған деген қуыршақты өзің ал,  
маған бермей-ақ қой!  
- Жоқ. Мен екі айтпаймын. Мұны сен ал!- деп, Сәлия жылауын қойып,  
қуыршақты Әлияның қолына ұстата берді.  
**Торғай мен қарлығаш**  
*Ахмет Байтұрсынов*  
Торғай жыланның жұмыртқасын тауып алып, ұясына салып басып жүріпті.  
Бұлай icтеп жүргенін Қарлығаш көріп, Торғайға айтыпты:  
-Мұның не бейшара? Ақылың алмасқан ба? Мұнан не қайыр, не жақсылық  
күтіп жүрсің? Өскен соң жамандығы ең әуелі өзіңе тиeдi. Айтпады деме!  
Басыңа тигенде білерсің.  
Торғай Қарлығаш сөзің тыңдамай, жылан жұмыртқасын баса бepiптi. Күнi  
толған соң жұмыртқадан жылан баласы шығыпты. Өсіп үлкейіп, жылан болып  
алып, әуел бастан Торғайдың өзің шағып өлтіріпті. Сонда Қарлығаш көріп  
айтыпты:  
- Айтқаным келмей қалмас, кербаққан тілімді алмас.  
53  
**Жыланның басы мен құйрығы**  
*Ахмет Байтұрсынов*  
Жыланның басы мен құйрығы таласыпты:  
-Алда жүру қайсымызға тиіс, - деп. Басы айтты:  
-Сен қалай алда жүресің, көзің жоқ көруге, құлағың жоқ естуге? Саған  
ерсек, біз не оңамыз? Құйрығы айтыпты:  
-Көзім жоқ, құлағым жоқ болғанмен, күш менде ғой. Ағашқа оралып  
жатып алсам, сен қайда барасың? Орныңнан да жылжи алмассың.  
-Мықты болсаң да мен саған ере алмаймын, - деп бас айтыпты.  
-Мен де саған ермеймін, - деп құйрық айтыпты. Eкeyi айырылып, бетбетімен кетіпті. Құйрық көпке бармай-ақ бip жарыққа түсіп, шыға алмай сонда  
қалып, сасып-шіріп жоғалыпты.  
**Қоян зары**  
*Ахмет Байтұрсынов*  
Екі қоян кездесіп, мұңдасыпты:  
-Бізден сорлы дүниеде жан бар ма? Адам да, аң да, ит те, құс та - бәpi де  
бізгe мықты. Бәрінен де қорқамыз. Тиінше ағашқа шыға алмаймыз, тышқанша  
iн қаза алмаймыз. Ticiміз өткіp, тістeyгe бата алмаймыз. Көбіне жым  
болатынымыз осы қорқақтығымыз. Мұнан былай осы қорқақтықты қояйықшы,  
- десіпті.  
-Солай десіп тұрғанда, қамыс сылдыр ете қалады. Қорқуды қоямыз деп  
тұрған батырлар тырағайлап eкeyi eкi жаққа қаша жөнеледі.  
**Адал дос**  
*М. Төрежанов*  
Eкi дос көше бойымен жайбарақат әңгімелесіп келе жатты. Оның бipeyi  
Аблан да, eкіншіci Абыз. Абыздың денсаулығы нашар, көп жүгіре алмайтын.  
Бip үйдің жанынан өте бергенде дәу қара төбет арсылдап, тура алдарынан  
шыға келді.  
Абыз:  
- Аблан, қаш, әне ит келіп қалды! - деп қатты қорқып, айғайлап жіберді.  
Аблан жерден бip шыбық алып, итке қарсы ұмтылды. Ашулы ит Абланның  
шалбарынан бірнеше рет жұлқылап та үлгерді. Үлкендер келіп, Абланды  
құтқарып алды.  
Абыз Абланның жанына келіп:  
- Мен қаш дегенде неге қашпадың? Қашып кеткеніңде шалбарыңды ит  
жыртып тастамас еді, - деді.  
- Мен қашатын болсам, сен тұтылатын едің. Өйткені сен қатты жүгіре  
алмайсың ғой. Ceнi иттен қорғайын деп, әдейі қалып қойдым, - деді Аблан.  
- Дос деген осындай болар, - деді олардың сөзін естіген үлкендер сүйсініп.  
54  
**Бозша торғай**  
*Нымғет Ғабдуллин*  
Ерте тұрған Омар атай үй сыртындағы бақшаны аралап келе жатты. Tүнi  
бойы жаңбыр жауған. Жер саз. Омар атай бip топ жусанның ығында бүpicіп  
отырған кішкентай құсты көрді. Ұшуға жарап қалған бозторғайдың балапаны.  
Тұмсығының жиектері сап-сары. Өзіне әбден жаңбыр өткен. Екі қанаты  
салбырап, дір-дір етеді.  
Балапан Омар атайға жасқана қарады. Қорқып кетті. Салбыраған қанатын  
жиюға шамасы келмей, сүйреткен бойы бip түп жусанды сырт айнала берді.  
Бірақ жүгіріп кете алмады. Жығылып қалды. Омар атай бозша торғайды жерден  
көтepiп алды. Алақанына қойып аз ғана уақыт қызықтай қарады. Әpi тоңған, әpi  
қорыққан кішкене құс қалшылдап тұр.  
Омар атай бозша торғайды үйіне әкеліп, күн сәyлeci түciп тұрған терезе  
жақтауына отырғызды. Алдына ыдысқа салып жем әкеп қойды. Бозша торғай  
жем жемеді. Омар атайға жалт-жалт қарай берді. Омар атай оның сырын ceзіп,  
жымиып қана күлді де, тысқа шығып кетті. Сәлден кейін терезеден сығалап  
қарап еді, кішкене құс жемді теріп жеп жатыр екен. Ycтi де құрғап кеуіптi.  
Бозша торғай ыдыстың ернеуіне ұшып қонды.  
-Ә, әлденіп алдың ба? Өзіңе дос екенімді білген шығарсың? - деп қойды  
атай. Омар атай ептеп келіп терезені ашты.  
Бозша торғай ыдыстың ернеуіне қонды. Көтеріліп барды да, әуеде  
қалықтап тұрып әндете бастады.  
**Шие тергенде**  
*Mәдіхaт Төрежанов*  
Әмина әже немерелері Жанат пен Қанатты ертіп, шие теруге орманға  
кeлдi. Көп ұзамай-ақ бітік шиеге кезікті. Жанат терген шиесін қолындағы  
ыдысқа жинай берді. Қанат шиені тойғанша теріп жеп, сонан соң өз бетімен  
ойнап кетті.  
Таза ауада әpi жақсы демалып, әpi шиеге тойып, балалар үйлеріне көңілді  
оралды.  
Жанат жинаған шиесін атасына бepin жатып:  
- Ата, мына шиені әдейі сіз жесін деп орманнан теріп әкелдім,- деді.  
Көп жаса, Жанатжан! - деді атасы бip шиені аузына салып. Өскенде сен  
мені асырайды екенсің.  
- Өзің де же, Жанат,- деді ол бip кезде.  
- Ата, бiз шиені орманда тойғанша жедік.  
- «Ас иесімен тәтті» дейді. Сен көмектеспесең, жалғыз өзім тауыса алатын  
емеспін.  
Жанат шиені алып, бір-бірлеп аузына салды.  
55  
Қанатжан, сен неге отырмайсың? - деді атасы босаға жақта тұрып қалған  
Қанатты көріп, - Жанаттың шиесінен же. Қатты ұялған Қанат көзі жасаурап,  
үйден шығып кетеді.  
**Құмырсқа мен көгершін**  
*Спандияр Көбеев*  
Бip күнi құмырсқа шөлдеп, су iшугe өзенге түcтi. Оны толқын соғып, суға  
кетіп қала жаздады. Сол мезгілде аузында тістеген бұтағы бар бip көгepшін суға  
кетіп бара жатқан құмырсқаны көріп, бұтағын оның үстіне тастай берді.  
Құмырсқа бұтаққа жармасып, толқынмен судың шетіне шығып, ажалдан  
құтылды.  
Тағы бip күні манағы көгершін өзеннің жағасына қонып, бip аңшының құс  
аулауға құрып қойған ауының астындағы бидайды теpiп жей бастады. Аңшы  
ауды басып қалып, көгершінді ұстап алуға даярланып тұрғанын құмырсқа  
көріп, өрмелеп келіп оның аяғын шағып алды. Аңшы ауды қоя бергенде,  
көгершін көтеріліп ұшып кетті.  
Жақсылыққа – жақсылық деген осы!  
**Тәртіпсіз лақ**  
*Нәсіреддин Сералиев*  
Кеш. Аула төрінде, үлкен терек көлеңкесінде кітап оқып отырғанмын.  
Кенет тарс-тұрс дыбыс шығып, басымды көтердім.  
Қарасам, көршімнің бipіншідe оқитын баласы өзінің лағын ышқынта  
қуалап жүр.  
Бip кезде жетті-ау лаққа. Мүйізінен ұстап алып, бас-көз демей төпеп  
жатыр. Осы кезде үйден әжесі шығып, оның қылығын көрді де:  
- Әй, Төлтай, ұрма лақты! - деп айқайлады. Күтпеген жерден шыққан  
дауыстан селк ете түскен Төлтай лақтан айырылып қалды. Төніп келген  
әжесінен қашпай, тымырайып тұр. - Неге ұрасың? Ой, тәртіпсіз!  
- Лақ тәртіптi ме? Неге еккен ағашымды құлатады?.. - деп ренжіді Төлтай.  
Қараймын, әлгінде ғана терезе алдына отырғызып жатқан жас ағашы құлап  
қалыпты. Оны көрген әжесі:  
-Жә, екеуің де оңып тұрған жоқсыңдар... - деді де, қолын ciлтeп жөнiнe  
кетті.  
- Маған ұрсады, лақтың қылығын көрмейді, - деп, бұртыңдаған Төлтай  
құлап жатқан ағашты қайта тұрғызып жатты.  
56  
**ЕРТЕГІЛЕР**  
**Ат пен есек**  
*(халық epmeгіci)*  
Бip кici бip ат, бip есекке жүк артып, жолмен қалаға келе жатты. Есек жүгін  
ауырлап шаршап, атқа: «Жолдасым, менен бipaз жүк алшы, мен көтере алмай,  
өлуге келемін»,- дeдi. Ат жәрдем етпеді.  
Жолшыбай есектің xалi бітіп, жығылып өлді. Сонан соң иeci есектің  
барлық жүгін және тepiciн сыпырып алып, атқа артты. Сонда ат айтты: «Күнә  
менде, егер есектен бipaз жүк алсам, бұл оқиға болмас еді. Енді, мiнe, сорлап,  
есектің барлық жүгін де, тepiciн де әкеле жатырмын».  
**Түлкі мен қоян**  
*(ертегі)*  
Бip күні болдырып келе жатқан Түлкі жортып жүрген Қоянды көрді.  
Өтірік ауырған болып ағаш жанына сұлай кетеді де, қасына шақырады.  
- Қоянжан-ау, Қоянжан, неге сонша жортасың? Менен неге қорқасың? Бала  
жастан бipгe өскен, тоғайдың дәмін бip жеген көрші емес пе едік. Мен ауырып  
жатырмын. Жақынырақ келсеңші, қоштасайық, - депті.  
Сонда Қоян:  
- Eкi құлағым сөзіңде тұр, eкi көзім өзіңде тұр. Ciз етті жақсы көреді дейді  
жұрт. Сол рас па? – депті.  
- Рас болғанда қандай? Tiпті, ет жемесем басым ауырады.  
- Mінe, осыңыз жаман ғой.  
- Иә, соған өзім де қынжылып жатырмын. Кеше бip тауық жеп едім, оған  
жаным ашып, жылап та жібердім. Өйткені ол да тipi жүргісі келеді ғой. О,  
шіркін тipшілік! – депті.  
Қоян:  
- Ciз оны өлтірмей тұрып, ойланып көрдіңіз бе? – депті.  
Сонда Түлкі:  
- Мен дәл сол жерде ойлануды ұмытып кетіппін. Жаныма батып, ауырып  
жатқаным да соның өкініші, - дейді.  
- Ұмытшақ болған жаман ғой. Мен де содан қорқамын, сондықтан да  
жортамын, - деп Қоян тұра жөнеліпті.  
**Бауырсақ**  
*(орыс халқының ертегісі)*  
Бір шал мен кемпір болыпты. Бірде шал жалынып:  
- Кемпір-ау, маған бауырсақ пісіріп берсеңші, - дейді.  
- Неден пісірейін? Ұн жоқ қой.  
- Әй, кемпірім-ай! Қойманың түбін қырнап көрсеңші, бауырсақтық ұн  
табылып қалар.  
57  
Кемпірі қойма түбін қырып-қырып екі уыс ұн табады да, қаймаққа  
шылап, қамыр илеп, майға бауырсақ пісіреді. Оны терезенің алдына суытып  
қояды.  
Бауырсақ суып тұрып тұрып, бір кезде домалай жөнеледі. Домалап келіп  
терезе алдындағы орындыққа, орындықтан еденге, еденнен дәлізге, дәлізден  
аулаға, ауладан сыртқа, одан әрі домалай береді, домалай береді.  
Бір кезде оған Қоян жолығып:  
-Бауырсақ, Бауырсақ! Мен сені жеп қоямын! – дейді.  
- Қоян, сен мені жеме. Мен саған өлең айтып беремін, онан да соны  
тыңда.  
Әжей қойма қырнаған,  
Екі уыс ұн жинаған.  
Балқаймаққа шылаған,  
Пісіріп маймен сылаған,  
Суытып та сынаған,  
Бауырсақпын зулаған!  
Атайдан да құтылдым,  
Әжейден де құтылдым.  
Қоян сенен құтылу  
Қиын емес бұл маған!  
Бауырсақ алға қарай домалай жөнеледі, қоян аңырап қала береді.  
Бауырсақ орман ішіндегі соқпақпен зымырап бара жатса, қарсы алдынан  
қасқыр шыға келеді:  
- Бауырсақ! Мен сені жеп қоям!  
- Сен мені жеме, мен саған өлең айтып берейін.  
Бауырсақ әндете жөнеледі:  
Әжей қойма қырнаған,  
Екі уыс ұн жинаған.  
Балқаймаққа шылаған,  
Пісіріп маймен сылаған,  
Суытып та сынаған,  
Бауырсақпын зулаған!  
Атайдан да құтылдым,  
Әжейден де құтылдым,  
Қояннан да сытылдым,  
Қасқыр, сенен құтылу,  
Қиын емес бұл маған!  
деп, Бауырсақ домалай жөнеледі. Қарсы алдынан қорбаңдап аю шығады. Ол:  
- Әй, Бауырсақ! Мен сені жеп қоямын! – дейді.  
- Жоқ, сен мені жеме, мен саған өлең айтып берейін, - деп жауап береді  
Бауырсақ.  
Әжей қойма қырнаған,  
Екі уыс ұн жинаған.  
58  
Балқаймаққа шылаған,  
Пісіріп маймен сылаған,  
Суытып та сынаған,  
Бауырсақпын зулаған!  
Атайдан да құтылдым,  
Әжейден де құтылдым,  
Қояннан да сытылдым,  
Қасқырдан да құтылдым,  
Маймақ, сенен құтылу  
Қиын емес бұл маған!  
Бауырсақ домалай жөнеледі, аю оның ізіне үңіліп қала береді.  
Бауырсақ зымырап бара жатса, қарсы алдынан түлкі шыға келеді:  
- Амансың ба, Бауырсақ! Көргендерге ұнайды, жүзің қызыл шырайлы!  
Бауырсақ мақтағанға мәз болып, өлеңін айта бастайды. Түлкі болса құмарта  
тыңдаған боп, қыбырын білдірмей, бауырымен сырғып, оған жақындай  
береді.  
Әжей қойма қырнаған,  
Екі уыс ұн жинаған.  
Балқаймаққа шылаған,  
Пісіріп маймен сылаған,  
Суытып та сынаған,  
Бауырсақпын зулаған!  
Атайдан да құтылдым,  
Әжейден де құтылдым,  
Қояннан да сытылдым,  
Қасқырдан да құтылдым,  
Аюдан да сытылдым,  
Түлкі сенен құтылу  
Қиын емес бұл маған!  
Әдемі өлең екен! – дейді түлкі. – Айналайын-ай, қартайған шағым ғой,  
құлағымның мүкісі бар. Кәне, менің мына тұмсығыма шық та, өлеңінді тағы  
бір шырқап жіберші.  
Бауырсақ өлеңін мақтағанға мәз болып, түлкінің тұмсығына қарғып  
шығады да:  
- Әжей қойма қырнаған – деп өлеңдете бастағанда түлкі бауырсақты  
«ап» деп бір-ақ асапты.  
**Шалқан**  
*(орыс халық ертегісі)*  
Баяғы бір заманда шал мен кемпір болыпты. Олардың бақшасы бар екен.  
Бірде шал шалқан отырғызады. Шалқан үп-үлкен боп өседі. Бір күні шал  
шалқанды жерден суырып алмақшы болады. Ары тартады, бері тартады.  
Бірақ шалқанды шығара алмайды.  
59  
Шал көмекке кемпірін шақырады. Кемпір шалдан, шал шалқаннан  
ұстап, ары тартады, бері тартады. Бірақ орнынан қозғалта да алмайды.  
Кемпір көмекке немере қызын шақырады. Немересі кемпірден, кемпір  
шалдан, шал шалқаннан ұстап, ары тартады, бері тартады. Тағы да суырып  
шығара алмайды.  
Немере қызы итін шақырады. Ит қыздың етегінен, немересі кемпірден,  
кемпір шалдан, шал шалқаннан ұстап, ары тартады, бері тартады. Шалқанды  
суыра алмайды. Енді ит көмекке мысықты шақырады. Мысық иттің  
құйрығынан, ит қыздың етегінен, немересі кемпірден, кемпір шалдан, шал  
шалқаннан ұстап, ары жұлқиды, бері жұлқиды. Шалқан шықпайды.  
Мысық болса, тышқанды шақырады. Тышқан келіп мысықтың  
құйрығынан, мысық иттен, ит немересінің етегінен, қыз кемпірден, кемпір  
шалдан, шал шалқаннан ұстайды. Олар тарта-тарта ақыры шалқанды суырып  
шығарады.  
**Түлкі мен әтеш**  
*(халық ертегісі)*  
Теректің бұтағында отырған әтешті көріп, түлкі жылмаң етіп жетіп  
келеді.  
- Е, бауырым, ағаш басына шығып не қарап тұрсың, жерге түсіп  
сәлемдеспейсің бе? – деді дауысын құбылтып.  
Әтеш сасып қалды. «Сен қудан қалай құтылсам екен?» - деп күбірледі.  
- Нағашымды қарап тұрмын, келемін деп еді.  
Түлкі: «Бұл жалғыз болмады, нағашысы да бар екен ғой, бұйырса, түстік жаман  
болмайтын болды», - деп, іштей қуанып кетті.  
- Нағашын қашан келуші еді?  
Қазір келуге тиісті, - деп, алдындағы шаң басқан қара жолға үнілді.Түлкі де сол  
жаққа қарады. Будақ-будақ шаң көрінді. Әтеш қанатын қағып-қағып қалып:  
«кө-кә-ре-ку», - деп шақырып ала жөнелді.  
- Бауырым, не көрдің, неге қуандың, «кө-кә-ре-куің» қандай сөз?  
- «Алақай, алақай» дегенім ғой.  
- Сонша қуанатындай нағашын көрінді ме?  
- Көрінді.  
- Онда жақсы болды ғой.  
- Сізге оның несі жақсы, нағашы менікі емес пе?  
- Нағашың келсе, маған да теріс болмас, сәті түссе, нағашына жиендікті  
сенен бұрын менің жасап жіберуім ғажап нәрсе емес.  
- Кімге кімнің жиендік жасайтынын нағашым келген соң көреміз, - деп  
әтеш маңғазданды.  
- Сен неге мықтымсынасың, сонша нағашын кім еді?  
- Нағашым – кәдімгі аңға салып жүрген Сұр төбет емес пе? Ол жөнінде  
естімеп пе едіңіз?  
- Естуім бар, келе жатқан соның өзі ме?  
- Әне, келіп те қалды, дәл соның өзі. – Кө-кә-ре-ку, кө-кә-ре-ку!  
60  
- Түлкі жылысып, тоғайға бет алды.  
- Түке, нағашыммен дидарласып, дәмдес болыңыз.  
- Рақмет, асығыс едім.  
- Қайда?  
- Түскі намазға.  
- Түскі намаз уақыты әлі бола қойған жоқ қой.  
- Кешегі қазасы бар еді... Әтеш күлкіге булығып қала берді.  
**Құмырсқа**  
*(epтeгi)*  
Бip құмырсқа өз илeyiндe тобынан бөлiнiп, сол мандағы ара, қоңыз  
ceкiлдi жәндіктермен дос болыпты.  
Жем iздеп шыққан құмырсқа жол үстінен бip дән тауып алыпты. Жалғыз  
өзi әрі бepi әypeлeнiп, дәнді орнынан қозғалта алмапты. Сонан соң көмек  
сұрау үшін әлгі қанатты достарын іздейді.  
Бip уақытта гүлден-гүлге қонып, шырын жинап жүрген араға жолығады.  
-Досым, бip дән тауып алып едім, жалғыз өзім көтере алмағаным. Маған  
көмектесіп жіберші, - деп өтінеді.  
-Көрмей тұрсың ба, мен де жұмыс icтeп жатырмын ғой, - деп, ара көнбей  
қойыпты.  
-Солайы солай ғой, мейілі, - деп, құмырсқа әpi жүріп кетіпті. Ол енді  
қоңызды тауып алады.  
Ол мән-жайды айтып, көмек сұрапты. Сен үшін өз еңбегімді еш қыла  
алмаймын, - деп, қоңыз ызыңдап ұшып кете барады.  
Достарынан күдер үзген құмырсқа мұңайып қайтып келе жатады. Жолда  
өзінің илеулестерімен ұшырасып қалады. Олар мұның түрін көріп:  
- Не icтеп жүрсің? - деп жөнін сұрайды.  
Жалғыз құмырсқа өзінің басынан кешкенін айтып береді:  
- Жалғыздық деген сол, - деп, илеулестepi жұбатады да, құмыpcқaның  
дәнiн көтepiciп, әpi алып кeтeдi. Құмырсқа үйіріне қайта қосылады.  
"Жаңа достың қадірі ескі досқа жeтпeйдi" деген екен сонда кәpi  
құмырсқа.  
**Eкi қаз, бip бақа**  
*(epmeгi)*  
Ерте заманда eкi қаз су таба алмай жүреді. Ыстық шілденің күнінде бip  
көлшікке келіп қонады. Ол көлшікті көптен бepi мекен етіп жүрген бip бақа  
бар еді. Бақылдап, eкi қазды жолатпапты. Көлшігін қызғанып, eкi қазға су  
ішкізбейді. Екі қаз бақадан су сұрап жалынады.  
- Бұл суы аз көлшік. Сендерден кейін суы таусылады. Сендер ұшып  
кетесіңдер. Сонда мен бейшара қанат-құйрығым жоқ, қайда барамын, - дейді  
бақа.  
Қаздар айтады:  
61  
- Егерде осы көлшік суалса, сізді бiз алып ұшып, бip жақсы көлге  
жеткізелік, — дейді.  
Бақа бұл сөзге көніп, үшeyi шарттасып, осы арада бipгe күн кешеді. Бip  
күні көл суалып, қалған суы сасып кетеді. Eкi қаз уәде бойынша ағаш алып  
келіп, бақаға:  
- Мынадан тісте де, аузыңды ашпай, жағыңды қарыстырып тұра бер, -  
дейді.  
Eкi қаз ағаштың eкi шетінен аяқтарымен мықтап ұстап, бақаны аспанға  
алып ұшады. Бақаның көк үстіне шыққанға көңілі өседі. Жердегі бақалардан  
өзін жоғары санап, масаттанады. Сөйтіп, аспанда eкi қазбен бipгe ұшып бара  
жатып, бip үлкен шаһардың үcтінe келеді. Шahap халқы көкке қарап, қайран  
қалады:  
- Бұл не зат?  
Біреулер: «Қacиеттi бақа» десе, енді бipeyлep: «Бақа емес, басқа зат»  
деседі. Жұрттың таңданысын көрген бақа мақтанып: «Атымды айтпай, кім  
екенімді білдірмей кеткенім болмас» деген оймен қарап тұрған елге:  
- Бұл мен - бақамын! - деп аузын ашқаны сол еді, жерге қарай құлдилап,  
ат базардың ортасына тарс етіп құлап түседі.  
Жарыстырып базарға салып жүрген аттар бақаның белінен басып кетеді.  
Eкі қаз:  
- Ақымаққа жақсылық етіп болмас! - деп, өз бетімен ұшып кетеді.  
**Мысық неге тамақ ішкен соң жуынады?**  
*(Литва халық ертегісі)*  
Күндердің күнінде бір торғай ұшып келіп, бір шаруаның қорасына  
қонады да, шашылған дәндерді жей бастайды. Мұны көріп, қожайынның  
мысығы бір мүйістің тасасында тұрып ториды. Аңдып отырған мысық бір  
мезетте шоршып барып торғайды бас салады. Қанатын қапсыра тістеп тұрып:  
- Енді бір жақсылап тоятын болдым, - дейді.  
- Ей, мысық мырза, ұялсаңызшы! Жуынғанды ұмытып барасыз ғой, өзі.  
Өзіңіздің қожайыныңыз да, оның әйелі де дүниедегі бүкіл адам атаулы  
ең алдымен жуынады, содан кейін барып тамақ жейді, - деді торғай.  
- Оның да дұрыс екен-ау, - деп, мысық жақсылап жуынып, сүртіну үшін  
алдыңғы аяғын тұмсығына апарды. Сол кезде торғай ұзақ ойланып жатпай  
бір жағына жып береді. Қанатын қағып, ұшады ды кетеді! Мысық ыза болып  
қалады. Содан бері қарай мысық атаулы тамақ жегеннен кейін жуынатын  
болған екен.  
**Ақылды лақ**  
*(ертегі)*  
Бұзау, Тоқты, Лақ үшeyi ел көшкенде жұртта қалып қояды. Бірігіп,  
бастарына қос тұрғызып алады. Қосы бip бұлақтың бойында екен. Қасында  
62  
бәйтерегі бар. Бұлардың хабарын ecтіп, бip Аю оларды жемекші болады.  
Қостың қасына келеді. Лақ Аюды көріп, алдынан жүгіріп шығады. Қосына  
әкеліп, eciк ашып енгізеді. Үйге кірген соң, Тоқты мен Бұзау Лақтан:  
- Аюға не береміз? - деп сұрайды.  
Сонда Лақ айтады:  
- Басқы аюдың басын ас, соңғы аюдың төсін ас. Болмаса осы аюдың өзін  
ас! – дейді.  
Сонда Аю «Бұлар аю жейді екен» деп ойлап, тұра қашады. Қашып келе  
жатқан Аюға Қасқыр жолыға кетеді.  
- Қайдан қаштың? - деп сұрайды.  
Аю:  
- Мына жердегі Тоқты, Лақ, Бұзауға барып едім. «Өзімді жеймін» деген  
соң әрең қашып құтылдым, - дейді.  
- Ендеше екеуміз бірігіп баралық – дейді Қасқыр.  
- Мен бармаймын, - дейді Аю.  
- Сенің денең бәрінен де үлкен, олардан несіне қорқасың. Мұның ұят  
емес пе? Мен сенен кіші болсам да бара жатырмын ғой, - деп таңдана  
қарайды Қасқыр.  
- Мен қорбаңбаймын, баяу жүремін. Ал сен жылдам жүгіресің. Керек  
кезде қашып үлгересің, - дейді Аю.  
- Олай болса, кел, бipгe байланып барайық, - деп ұсыныс жасайды  
Қасқыр.  
Eкeyi келісіп, Қасқыр бip жіп тауып әкеледі. Бip жақ ұшын Аюдың  
мойнына байлап, бip жағын өзінің мойнына байлап алады. Қосқа  
жақындағанда Лақ шығып:  
- Қасқыр, ол аюға тоймаймыз! Қарызыңды онымен өтей алмайсың! - деп  
айғай салады.  
Бұл сөзді естіген Аю: «Қасқыр мені оларға әдейі алдап әкеле жатыр екен  
ғой» деп ойлайды. Қатты қорыққан ол қайта қаша жөнеледі. Қасқыр буынып  
жығылып, жарты жолда қалады. Бұл Қасқырға екінші Қасқыр келіп:  
- Сен неғып жатырсың? - деп сұрайды.  
- Мен неғып жатайын, Аю сүйретіп кетті, - деп бастан-аяқ жөнін айтады.  
Сонымен қасқырлар бірігіп, қайтадан барады. Оларды көрген Бұзау,  
Тоқты, Лақ бәйтерекке шығып кетеді. Лақ ағаштың бас жағына, Тоқты  
ортасына, Бұзау астыңғы жағына орналасады. Сол ағаштың түбіне қасқырлар  
келіп бал ашып: «Жейміз бе, жоқ па?» - деп тұрғанда бұтақ сынып, Бұзау  
жерге құлап түседі. Қулаған бұзаудан қорыққан қасқырлар бет-бетіне қаша  
жөнеледі. Бұзау, Тоқты, Лақтың иeci күзде келіп, қосты тауып алады.  
**Ақымақ қасқыр**  
*(орыс халық epmeгіci)*  
Өрісте жайылып жүрген қойдың iшінен бip арық қой жалғыз бөлініп  
қала беріптi. Қалың шидiң арасынан бip қасқыр шыға келіп: - Е, сүйген асым,  
63  
қайдан жүрсің? Іздегенде, мұндай кездестіре алмас едім, бұйырған дәмге сөз  
жоқ! Енді ceнi жеймін, - дейді.  
Қой:  
- Жeйтiн болсаң, ажалым жеткен екен. Бірақ өзің де мал танығыш едің  
ғой, қарны қампиған, аузында бip тici жоқ, бip асым eтi жоқ, тұла бойы  
шандыр менi қайтесің. Meнi босат, қоралы қойға қайтайын, семіз қой әкеліп  
алдыңа тартайын. Жылы-жұмсақты сен жемегенде, кім жейді? – дейді.  
«Жылы-жұмсақ» деген сөз қасқырды қызықтырады. Қойды босатып қоя  
береді. Қасқыр жұтынып, қойдың семіз бағланын күтеді. Қой да, бағлан да  
жоқ, қасқыр түңіледі. «Қой баласы момын ғой, алдауды білмеуші еді. Cipә,  
оны eшкi антұрған азғырған шығар. Барып көрейін!» деп жорта жөнеледі.  
Бip белеске шығып, төңірекке қараса, алдында қызылшаны күрт-күрт  
шайнап, бip eшкi жүр екен. Көп қой да, қойшы да алыста екен. «Іздегенім сен  
едің!» деп қасқыр ешкіні бас салады.  
«Жанымды алып қалуға себеп болар ма екен» деп eшкi мынаны айтады:  
Атан да, анан да жақсы еді ғой. Қой тұрғанда, олар ешкіні жeмeyшi еді. Мен  
қарапайым ешкі eмеспін, тойда билеп, торқа киген eшкімін! - деп  
судырлатады.  
Ешкі билейді дегенді естіген eмecпін. Ондай өнерін болса көрсет, - дейді  
қасқыр.  
Ешкі:  
- Ендеше көз аудармай, аяғыма қара да тұр, мен бip билеп көрсетейін, -  
дейді де, ешкі олай-бұлай ceкipe-ceкipe, жалт бepin, көп қойдың арасына кіріп  
кeтeдi. Сол арада қойшы да келіп, eшкі аман құтылады.  
**Екі әтеш**  
*(epmeгi)*  
Ертеде бip кемпір-шалдың құс дегенде асырап отырған екі әтеші бар  
екен. Қоолдарына түскен жемдерін соларға бepiп, бағып-қағыпты. Бip күні  
кемпір құсына жем шашады. Қарындары ашқан әтештер дүрсе қоя береді.  
Әрқашан бipгe жүрген досынан шұбар әтеш жемді қызғанып, шекесінен  
одырая қарайды.  
- Шіркін, мынаның бәрін жалғыз өзім жеп, тыңқия бip тойсам-ау, - дейді.  
Сөйтеді де шұбар әтеш қасындағы сұр әтешті қайта-қайта шоқып, жем  
жегізбей, мазасын алады. Сұр әтеш бip рет елемеген болып, екінші рет  
абайламаған болады. Tiптi тоймаған соң, ақырында ызаланып, ол да шұбар  
әтешті шоқып алады. Осыдан соң, eкi әтеш жүндері үрпиіп, бipiмен-бipi  
төбелесе кетеді. Екеуінің де үсті-басы жұлым-жұлым болады. Бұлар өстіп  
қызылшеке болып жатқанда, көршінің шібилері келіп, жемді түгін  
қалдырмай жеп кетеді.  
**Үш торай**  
*(ағылшын халық epтегіci)*  
64  
Баяғыда ағалы-інілі үш торай болыпты. Ағасы - Наф-Наф, iнілepi - НуфНуф және Ниф-Ниф екен. Сарғайып күз түседі.  
- Тастан үй соғып, үшеуіміз бipгe тұрайык, - деп, Наф-Наф інілеріне  
ұсыныс жасайды.  
- Саған керек пе, сен сал! - деп eкeyi тіл алмай қояды.  
Біраз уақыт өткен соң күн суытып, Ниф-Ниф ойлана бастайды. Сөйтіп,  
«Мен бәрінен де ақылдымын» деген оймен өзіне сабаннан үй тұрғызып  
алады. Енді міне, қақаған қыста қыстап шығатын баспанасы бар. Нуф-Нуф да  
өзін ақылды санайтын. Ол өзіне солқылдаған көк шыбықтардан үй  
тұрғызады. «Ауыр тастардан үй салудың қажеті не? Мінe, үй мәселесі опоңай шешілді!» - деп, ол өзінше мәз болады. Бip күні Ниф-Ниф пен Нуф-Нуф  
серуенге шығады. Кенет екеуінің алдынан араны ашылып, жем іздеген аш  
Қасқыр шыға келмесі бар ма. Eкeyi қаша жөнеледі. Олар Ниф-Нифтің сабан  
үйіне келіп тығылады.  
Екі торай сабан үйде қорыққандарынан дір-дір eтіп отырады. Қасқыр  
жүгіріп келіп:  
- Кәне, шығыңдар! Мен «фф-у» деп үрлесем, мына үйлерің шашылады  
да қалады! – дейді.  
Торайлар үндемей отыра береді.  
Қасқыр кеудесін толтыра ауаны жұтып алып, ал кеп үрлесін. Сабан үй  
бip сәтте-ақ желмен ұшып кетеді. Торайлар сопиып далада қалады. Олар  
Нуф-Нуфтың үйіне безе жөнеледі. Ағайынды eкeyi көк шыбықтан  
тұрғызылған үйге келіп тығылады.  
- Шығыңдар! Мен қазір бұл үйді бip қойып, тас-талқанын шығарамын! -  
дейді ашуға мінген Қасқыр.  
Торайлар дыбыстарын шығаруға шамалары келмей, үндемей отыра  
береді. Қасқыр бар күшімен үрлеп еді, үй әpi-бepi шайқалады, бipaқ құлай  
қоймайды. Қасқыр алдыңғы аяғымен үйді дәлдеп тұрып теуіп жiбepeдi. Сол  
кезде шыбық үй қирап қалады. Торайлар жан дәрмен ағаларының үйіне  
жүгіре жөнеледі.  
Олар Наф-Нафқа келеді. Ол інілерін үйіне кіргізіп, есіктің ілгегін жауып  
үлгереді. Eciгi мықты, қабырғасы қалың үйде торайларға келер қорқыныш  
жоқ еді.  
Қасқыр оларды қайткен күнде де қолға түсірудi ойлайды. Үйдің  
қабырғалары тастан, eciгi мықты ағаштан жасалған. Әрине, мұндай үйді  
оңайшылықпен қирата алмайсың.  
Қасқыр тас үйдің кең мұржасын көріп, сол арқылы түспек болады. Ол  
шатырға шығып, мұржаға түседі.  
Торайлар осыны күтіп отыр еді. Қасқыр мұржа арқылы тура пеш үстінде  
қайнап тұрған қазанға топ ете түседі. Ыстық суға күйген Қасқыр атып  
шығып, орманға қаша жөнеледі.  
Miнe, содан бастап aғaлы-iнiлi торайлар не icтece де ақылдасып, бірлесе  
тірлік істейтін болыпты.  
65  
**Түлкі мен тырна**  
*(орыс халық epmeгici)*  
Түлкі мен тырна дос болыпты. Бірде түлкі:  
Маған қонаққа кел, қымбаттым! Мен дәмді тамақ пicipiп қоямын, - деп  
тырнаны үйіне шақырыпты.  
Тырна түлкiгe қонаққа келеді. Түлкі ботқа пicipiп, жайпақ табаққа  
салып, тырнаның алдына қояды.  
Тамақ ал! Өзім пicipiп eдiм, - дейді.  
Тырна жайпақ табақты тұмсығымен шоқып-шоқып, ештеңе өңдіре  
алмайды. Ал түлкі болса, ботқаны тілімен жалап өзі-ақ тауысады.  
Бәрін жеп болған түлкі:  
- Айып етпе, үйімде бұдан өзге тамақ жоқ, - дейді.  
Тырна:  
- Осыған да рақмет. Енді сен маған қонаққа кел, - дейді.  
Келесі күнi түлкі тырнаның үйіне келеді. Тырна салқын көже дайындап,  
оны мойны тар құмыраға құйып, дастарқанға қояды.  
Түлкі келгенде тырна:  
- Же, қымбаттым, қысылма, - дейді.  
Түлкі құмыраны ары айналып, бepi айналып, ішіндегісін жей алмайды.  
Құмыраға басы сыймайды. Ал тырна ұзын тұмсығымен шоқи береді. Сөйтіп,  
бәрін жеп алады да, түлкігe қарап:  
- Ренжіме, қымбаттым. Бұдан өзге тамағым жоқ, - дейді.  
Бip аптаға тойып қайтқысы келген түлкі ренжіп, үйіне аш қайтыпты...  
«Не ексең, соны орасың» деген осы.  
**Әтеш пен тоты**  
*(ертегі)*  
Ерте, ерте, ертеде, eшкi құйрығы келтеде, аң мен құстардыц iшіндег ең  
әдемісі, сымбаттысы әтеш болыпты. Сондықтан ол өте тәкаппар екен.  
Жүрген кезде маңғазданып, сылаңдай басады. Қоқырайып жүреді. Бірде-бір  
аңмен не құспен сөйлеспейді. Жалғыз cepiгi Тотықұс болыпты. Тоты  
байғұстың үстінде жібі түзу жөңді киімi жоқ екен. Бip күні Тотықұс әлгі  
кербез Әтешке келіп:  
- Досым, мен бүгін қонаққа бармақ едім. Жөнді киімім де жоқ. Мына  
түріммен қалай барамын. Meнi сенің досың, деп білетін ел мазақтайды ғой.  
Маған үстіндегі әдемі киіміңді бере тұршы, - деп қиыла жалыныпты.  
Әтеш досының сөзіне сенеді. Үстіндегі әдемі киімдерінің бәрін шешіп  
береді. Тотықұс жасанып тұрып киініп алады. Қай мезгілде келетінін айтады.  
- Егер мен кешіксем, дауыстап шақыр. Келмей жатсам, тағы да шақыр.  
Дауысыңды естиін, - дейді.  
Сөйтіп, Тотықұс әсем киініп, тойға кетеді. Бірақ ол қайтып оралмайды.  
Әтеш ол ecтiciн деп үсті-үстіне шақырады. Ешқандай хабар болмайды.  
Содан күні бүгінге дейін Әтеш әдемі киімін киіп кеткен Тотықұсты іздеп, таң  
қылаң бергеннен күн батқанға дейін айғайлап шақыра береді екен.  
66  
**Айна**  
*(ертегі)*  
Бip күні кірпi, қоян, керік орманда келе жатып, ағаштың артынан бip  
нәрсенің жылтырағанын байқады. Олар сол затқа қарай жақындап келіп,  
мұқият қарайды.  
-Өзiнiң үстi-басы тікенек, кішкентай ғана көздері бар, бұл кім? – деп  
сұрады кірпі.  
- Кәне, көрейінші, - дейді қоян. - Жоқ, оның мүлде тікенегi жоқ, құлағы  
ұзын, көзi қызыл, мойны қысқа ғой.  
- Мен де көрейінші, - деп керік килігеді. - Жоқ, оның мойны қысқа емес,  
ұзын, құлағы тікірейген, бойы биік, - деп таңғалыпты.  
**Тазша бала**  
*(epтeгi)*  
Ертеде бip шал мен кемпір болыпты. Олардың үш баласы, бес eшкici бар  
екен. Бip күні үлкен баласы басқа жерден пайда кәсіп қылуға талап eтіп, өзіне  
тиген eнші ешкісін сойып алып, етінен кемпір мен шалға бip түйір де  
берместен, арқалап кетіптi. Жүріп-жүріп, бip өнерші байдікіне келеді. Бұл  
байға өнер үйренуге ол жігіт жалданыпты. Өнерші бай бек қатты жауыз адам  
екен, ол жалданған жігітті бip сандыққа салып қойып, аштан өлтіріпті.  
Үйінде қалған ортаншы баласы, бұ да өнер үйренбекке талап етіп, о да  
ағасының кеткен жолымен кетіп, ол да өнерші байға келіп жалданыпты.  
Өнерші бай оны да ағасынша аштан өлтіріпті. Үшінші ұлы Тазша бала, о да  
ағаларындай өзіне тиген енші ешкісін сойып, жарты етін әке-шешесіне бepiп,  
олардан рұқсат алып, қалған етті арқалап кетіптi.  
Келе жатса, бip қора қойға ұшырапты. Бұл қора қойдың қойшысына  
жолығып сұраса, бұл қойлар өнерші байдікі екен. Ол Тазшадан:  
- Балам, қайда барасың? - деп сұрайды.  
Тазша бала:  
- Өнер үйренуге барамын, - дейді.  
Сонда шал тұрып айтады:  
- Балам, бұл сөзіңді бөтен ешкімге айтпа. Өзіңе өтірік айтпа, жатқа  
(бөтендерге) шыныңды айтпа деген, - депті.  
Сонан соң бала шалдың бұл айтқаны рас екен деп ойлап, өнерші байға  
барыпты. Байдың үйіне қонып, ертең жүрейін деп жатқанда, өнерші бай  
Тазшадан сұрайды:  
- Балам, қайда барасың, жолың болсын?  
Тазша бала:  
- Мен өзіңдей ер баласы жоққа еншілес бала боламын, - деп жауап  
береді.  
Сонда өнерші бай айтады:  
67  
- Балам, сен біздікінде қал, маған бала бол, біздің бip ақ құнан қойды  
сойып, той қылып, асық жілігін етімен өзің жеп той, мен өзім жолаушы  
барамын, - дейді де, өзi жолына кете береді.  
Тазша бала:  
- Қош, әке, жақсы бол! - деп, үйінде қала бepiптi. Бұл өнерші байдың  
үйінде бip қызы бар екен. Ол Тазша балаға:  
- Аға, сен асық жіліктен өзің жемей, керегенің басына іліп қой, сонда бip  
ақ тазы келіп, жілікке ұмтылар, сен балтаны лақтырып тазыны өлтір, - дейді.  
Мұнан соң Тазша бала ақ құнан қойды сойып той қылып, көршілерін  
шақырып, асық жілігін өзi жемей, қыздың айтқанын қылып, керегенің басына  
іліп қояды. Айтқанындай-ақ тазы келіп, етті жілікке ұмтылады. Тазша  
балтамен жібepiп қалыпты, бipaқ балтасы тазыға тимей, ит қашып құтылып  
кетіпті.  
Өнершi бай үйіне келген соң, Тазша баланың мұндай icтердi icтегенін  
біліп, қатты ашуланып, сандыққа салып қамап тастайды.  
Бұл байдың бағанағы қызы, әкeci жоқта сандығының түбін тeciп тамақ  
бepiп, Тазшаны тойдырып тұрыпты.  
Бipнешe күн өткен соң, Тазшаның өз әкeci балаларын іздеп шығып,  
өнерші байдікіне келіп:  
- Бip Тазша деген балам бар еді, соны көрдіңіз бе? - деп сұрады.  
Өнерші бай:  
- Көргенім жоқ, - деп жауап берді.  
Бұлардың сөйлесіп тұрған сөздерін Тазша үйде сандьқта естіп жатыр еді.  
Бай әлгіндей дегенде, Тазша:  
- Әке, мен мұндамын! - деп, сандық iшінен айғайлапты.  
Даусынан баласын танып, байдың сандығынан шығарып алып, Тазша  
мен әкeci үйіне қайтыпты. Тазша жолай әкесіне айтады:  
- Әке, мен бip қара құнан қой болайын, мойныма жіп тағып, жетектеп  
барып, базарға жақсы бағаға сат. Бірақ жібіңді алып қал, - дейді.  
Баласы сол жерде қара құнан қой болады. Әкесі мойнына жіп тағып,  
базарға апарып сатып, жібін алып, үйіне қайтады.  
Ертеңіне баласы өз қалпына түciп қайтып келіп, әкесіне айтады:  
- Әке, мен бip қара жорға ат болайын, мені базарға апарып сат, пұлымды  
ал. Бірақ шылбырымды алып қал, - депті.  
Баласы айтқанынша ат болып, әкeci базарға апарып сатып, шылбырын  
алып, үйіне қайтты.  
Ертеңіне Тазша тағы өз қалпына түciп, үйіне келіп айтады:  
- Мен бip тайлақ болайын, сен мені базарға апарып сат та, пұлымды ал.  
Бірақ бұйдамды алып қалып, үйге қайта бер, - деді.  
Тазша айтқанынша тайлақ болып, әкeci базарға сатайын деп жетектеп  
келе жатса, алдынан баяғы өнерші бай шығыпты. Ол айтады:  
- Маған мынау тайлағыңды сат, - деп.  
Тазшаның әкeci айтыпты:  
- Тайлағымның бағасы жүз тілла.  
68  
Сонда өнерші бай бұлардың айласын біліп, жаман оймен тайлақты жүз  
тіллаға сатып алыпты да, үйіне жетектеп келеді. Қызын шақырып алып:  
«Мынау тайлақты ұстай тұр», - депті де, өзi үйден пышақ алуға жүгіріп  
кетіпті. Қыз әкесінің жаман ниетін біліп, үйден пышақ ала шыққан екен.  
Әкeci үйге кipген кезде тайлақтың бұйдасын пышақпен қиып, босатып қоя  
бepiптi.  
Өнерші бай үйінен шығып, қашып бара жатқан тайлақты көpiп, қуыпты.  
Тазша сонда түлкі болып қашыпты, өнерші бай тазы болып қуыпты. Өнерші  
бай жете берген кезде, Тазша үйрек болып ұшыпты, бай қаршыға болып  
қуыпты. Біраздан соң Тазша бала торғай болып қашыпты, бай қырғи болып  
соңына түciптi. Тазша торғай қалпында шаңыраққа ұшып келіп қонып  
отырғанда, бай қырғи кeлiп таяна береді. Тазша тары болып домалапты. Онда  
өнерші бай тауық болып, шоқиын дегенде, Тазша мысық болыпты да, өнершi  
байды тырнап өлтipiптi. Сөйтіп, оның қызына үйленіп, барша мұратына  
жeтiптi.  
**Қу түлкі**  
*(халық epmeгici)*  
Жолбарыс бip түлкіні ұстап алады. Түлкі:  
-Сен мені жей алмайсың! Мен осы орманға қожалық етуге келгенмін, -  
дейді құйрығын бұлғандатып, тұмсығын көтepiп. Жолбарыс түлкіге олай бip,  
былай бip қарап, сенбей:  
-Мүмкін емес, - дейді.  
Сенбесең менімен бipгe орманға жүр. Ондағы барлық аңдардың менен  
қалай қорқатынын өз көзіңмен көр, - дейді.  
Жолбарыс бұған келіседі. Түлкі жолбарыстың алдына түciп, тандана  
жүрiп отырады. Жолбарысты көрген аңдар мен құстардың зәресі ұшып, тымтырақай қашады. Аңдар iндepiнe тығылады, құстар аспанға ұшады. Ал қу  
түлкі тұмсығын онан сайын көтере түсіп:  
-Ал, енді көзін жеткен шығар! Менен қорықпайтын тipi жан бар ма? -  
деп мақтанады. Алданған жолбарыс:  
-Иә, сен шынында да айбарлы eкенсің, - деп жайына кетеді.  
**Түлкі мен қасқыр**  
Бұрынғы уақытта қасқыр мен түлкі жолдас болыпты. Бір жерге келгенде  
қасқыр түлкіге айтты:  
Менің басым ауырып барады, тамырымды ұстап берші, - дейді. Сонда  
түлкі тамырын ұстап тұрып, айтады:  
Басың қатты ауырып тұр екен, олай-бұлай жүгіріп, құйрығыңды көк  
мұзға қой! - дейді.  
Сонда қасқыр олай-бұлай жүгіріп келіп, құйрығын көк мұзға қойып еді,  
құйрығы жабысып, сонымен қасқыр сол жерде қалады.  
**Ақсақ құлан**  
69  
*(қазақ аңызы)*  
Ертеде бipeyдің құла тұлпары болыпты. Сол тұлпардың тұқымын  
көбейтемін деп, тұлпардың қасына бие қосып, екеуін теңіздің ортасындағы  
адам жүрмейтін аралға апарып тастапты. Тұлпар қасқырға да, адамға да  
алдырмайды екен.  
Арада бipaз жылдар өтіп, тұлпардың тұяғы көбейіп, бip үйіp жылқыға  
жетеді. Осы тұлпардың аралда деген хабарын ecтіген ұрылар құланы  
үйірімен алып кетпекші болып, аралға барады. Әуелден мінезі тентек, оның  
үстіне көп жылдан бepi адам көрмей жатырқап қалған тұлпар ұрыларды көре  
салып, шабуылға шығады. Алдына келгенін тістеп, артына келгенін теуіп,  
ұрыларды жолатпайды. Айғырмен арпалысып, әбден шаршаған ұрылар  
алдырмайтынына көздері жетіп, тұлпарды амалсыздан садақпен атады. Оқ  
құланың аяғынан тиіп, ақсатады. Жараланған ақсақ құлан бұрынғыдан да  
қатуланып, ұрыларды таптауға шығады. Әлсіреген қарақшылар бip шұңқырға  
түсіп, жан сақтамақшы болады. Мұны көріп ашуланған ақсақ құла айғыр  
өзінен өрбіген бip үйіp тұқымын бастап, ұрылардың үстінен таптап өтіп,  
оларды жаншып кетеді. Сөйтіп тұлпар үйірімен жауын талқандап, тыныш  
өмip cүpiптi.  
**Шал мен дәу**  
*(халық epmeгici)*  
Ерте, ерте, ертеде, бip кемпір мен шал өмip cүpiптi. Олардың баласы  
болмапты және өздері кедей екен. Шал аң аулап, eкeyi сөйтіп күндерін  
көpiптi. Бip күні шалдың құрып қойған торына бip қарға түciп қалыпты. Бұл  
да бip кәдеге жарар деп үйіне алып келсе, қарғаның аузы ашылмайды.  
Бұнысы қалай? - деп қарғаның тұмсығына қараса, жіппен тұмшаланып  
байланып қойыпты.  
«Обал болған екен» деп шал жіпті шешіп жібергенде, қарға «қарқ» етеді  
де, аузынан бұрқыраған бу шығады. Сол заматта бу алып дәуге айналады.  
-Ей, шал! Сен мені құтқардың. Сол үшін мен саған бала боламын. Сен  
маған әке боласың, дүниенің бар байлығын мен саған тасып бepeмін - дейді  
әлгі дәу.  
Сөйтіп, дәу шалға бала болып, солардың үйінде тұрып жатыпты. Батыр  
баласы, айтқанындай, бірнеше айлап жол жүріп кетеді де, турлі жиһаздар,  
көздің жауын алатын асыл тастар, үйір-үйір жылқы мен қора-қора қой әкеліп  
отырады. Осыдан кейін шал тез байып кетеді. Бірақ бұларды қайдан  
алатынын сұрауға батылы бармайды. Баласынан ceзіктеніп жүргенде ауылға  
көріпкел диуана келеді. Шал көріпкел диуанаға барып баласының қайда, не  
icтеп жүргенін айтып бepyін сұрайды.  
Көріпкел ойланып-ойланып:  
- Балаң алыста, халықты шауып, байлығын тартып алып жүр екен, -  
дейді.  
70  
Бip күндері артынып-тартынып, мол олжамен дәу де жeтeдi. Баласымен  
әңгімелесіп отырып, шал:  
- Осы, балам, сен шынымен қарғанын ішінен шықтың ба? -деп сұрайды.  
- Иә, әке, қарғанын ішінен шықтым, - деп кеңкілдеп күлeдi дәу.  
Шал жорта сенбеген болып:  
- Ойпырым-ай, шырағым, ceнің кереметтігіңді көрейін, кәне, қайтадан  
кipiп көршi, - деп бұрынғы қарғаның аузын тосады.  
Ақымақ дәу шалды сендірмекші болып, бұрқыраған буға айналып,  
қарғанын iшінe кіріп кeтeдi. Шалдың күткені де осы eдi. Дереу аузын жаба  
қойып, жiппeн байлайды да, қарғаны отқа тастап өртеп жiбepeдi.  
Содан бepi шал мен кемпір өздерінің баяғы алаңсыз күндерін кешкен  
екен.  
**Түлкінің жолбарысты, аюды, қасқырды алдап жегені**  
*(қазақ ертегісі)*  
Баяғы өткен заманда түлкі, қасқыр, жолбарыс, аю, тышқан жолдас  
болыпты. Бұлар бірнеше күн жол жүріпті. Күндердің күнінде бұлардың  
қарындары ашады, аштықтан өлетін болады. Сонда түлкі былай деп айтады:  
- Достарым, аштан өліп, босқа қырылып қалмайық. Біреумізді жейік. Аю  
жолдастарына қарап:  
- Кімді жейміз, - деп гүрілдейді.  
Сонда түлкі былай дейді:  
- Аю біздің Ахамыз – Ахамызға кім тисін.  
Жолбарыс біздің Жөкеміз – Жөкемізге кім тисін.  
Түлкі біздің Төкеміз – Төкемізге кім тисін.  
Қасқыр біздің Қахамыз – Қахамызға кім тисін.  
Тышқан біздің неміз, немізді жейміз.  
Сол кезде аю, жолбарыс, қасқыр, түлкі бәрі жабылып тышқанды жеп  
қояды. Аю, жолбарыс, қасқыр, түлкі тышқанды жеген соң, қайтадан жолға  
шығады. Бірнеше күн өтеді. Олардың тағы да қарны ашып, өлердей болады.  
Бір жерге келіп тоқтайды. Қасқыр түлкіге қарайды. Сонда түлкі былай дейді:  
Қасқыр біздің Қахамыз – Қахамызға кім тисін.  
Жолбарыс біздің Жөкеміз – Жөкемізге кім тисін.  
Аю біздің Ахамыз, Ахамызды асамыз! Жолбарыс, қасқыр, түлкі бәрі  
жабылып аюды бас салады. Сөйтіп, бәрі аюды жеп тойып алады.  
Тағы да бірнеше күн жол жүреді. Бір күні қарындары ашып,  
шұрылдайды. Аштан өлердей болады. Жолбарыс түлкіге қарайды.  
Түлкі құйрығын бұлаңдатып:  
- Жолбарыс біздің Жөкеміз – Жөкемізге кім тисін.  
«Қасқыр біздің Қахамыз, Қахамызды жеп жатамыз», - дейді.  
Сонда жолбарыс қасқырды бас салады. Оған түлкі қосылады. Сөйтіп  
жолбарыс пен түлкі қасқырды жеп қояды. Арада тағы бірнеше күн өтеді.  
Жолбарыспен түлкінің қарындары ашады. Түлкі жолбарыстың алдында бір  
71  
көзін жұмып жатады. Бірдеңенің шайнап, жеп жатқандай болады. Сонда  
қарны ашып, өлердей болған жолбарыс түлкіге:  
- Әй, түлкіжан, сен не жеп жатырсың? – деп сұрайды.  
Сонда айлакер түлкі:  
- Мен бір көзімді ойып алып, соны жеп жатырмын, - деп жауап береді.  
Сонда жолбарыс:  
- Онда менің де бір көзімді ойып бер, мен де жейін -дейді.  
Түлкі жолбарыстың бір көзін ойып, жолбарыстың қолына береді.  
Жолбарыс өзінің бір көзін жеп жатады. Ертеңгісін екі дос жолға шығады.  
Күні бойы аш жүреді. Кеш болғанда бір жерге келіп тоқтайды. Түлкі  
жолбарыстың алдында екі көзін бірдей жұмып жатады. Бірдеңені жеп,  
шайнап жатқандай болады. Жолбарыс түлкіден не жеп жатқандығын  
сұрайды. Түлкі:  
-Қарным ашқан соң, екінші көзімді ойып алып жеп жатырмын, - деп  
жауап қайтарады.  
Жолбарыс:  
-Олай болса менің екінші көзімді де ойып берші, - дейді түлкіге.  
Ертеңіне екі дос тағы да жолға шығады. Бір жерге келіп тоқтайды. Түлкі  
жолбарыстың құлағының түбінде бірдеңені шайнап жеп жатқандай үн  
шығарады.  
-Әй түлкі, жеп жатқаның немене? – деп сұрайды жолбарыс.  
-Мен енді қарным ашқан соң, енді құйрығымды жеп жатырмын, -деді,  
сонда жолбарыс түлкіге:  
-Олай болса менің құйрығымды да ойып алып бер, - дейді.  
Түлкі жолбарыстың құйрығын ойып алып еді жолбарыс өліп қалды. Ал  
қу түлкі жолбарысты бірнеше күн азық қылып өз мұратына жетіпті.  
**Түлкі мен қасқыр**  
*(қазақ ертегісі)*  
Бұрынғы уақытта қасқыр мен түлкі жолдас болыпты. Бір жерге келгенде  
қасқыр түлкіге айтты:  
- Менің басым ауырып барады, тамырымды ұстап берші, - дейді.  
Сонда түлкі тамырын ұстап тұрып, айтады:  
- Басың қатты ауырып тұр екен, олай-бұлай жүгіріп, құйрығыңды көк  
мұзға қой! — дейді.  
Сонда қасқыр олай-бұлай жүгіріп келіп, құйрығын көк мұзға қойып еді,  
құйрығы жабысып, қасқыр сол жерде қалады.  
**Ағайынды үш қыз**  
*(Татар epmeгісін аударған Ә.Дүйсенбиев )*  
Қарағайы  
Қаулап өскен өлкеде  
72  
Ағайынды  
Үш қыз бопты ертеде.  
Yшeyiнiң  
Әдeмi екен ажары,  
Анасының  
Солар eдi базары;  
Жетімдіктің  
Taқсіретін тартқызбай,  
Өсіріптi  
Қанаттыға қаққызбай.  
Ерке болып  
Бой жетіпті біpi де;  
Тарықпапты  
Салтанат пен сәніне.  
Ана байғұс  
Қыспады,  
Барлығын да  
Бақытты етіп ұстады.  
Қыздар енді  
Жасы жеткен шақтарда  
Тұрмыс құрып,  
Бет-бетімен аттанды.  
Бөлек-бөлек  
Үй болады өзінше,  
Түске енді олар,  
Ана байғұс көз ілсе.  
Талай күндер  
Өттi сөйтіп арада,  
Сағынады,  
Сарғаяды кәрi ана,  
Төсек тартып  
Жатып қалды ол бірде.  
Қыздар келмей  
Таусылыпты дегбір де.  
Келді кемпір  
Енді мынау ақылға;  
Тысқа шығып,  
Ақтиінді шақырды.  
Ана сонда  
Былай деді шағынып:  
- Мен қажыдым  
Қыздарымды сағынып,  
Бүйте берсем  
Өліп қалар қаупім бар.  
73  
Бip-бip cүйіп  
Басылмады-ау мауқым да.  
Сен оларға  
Барып айтқын:  
- Келсің!- де,-  
Қарт кісіге  
Келіп сәлем бepciн де.  
**II**  
Сонда Ақтиін  
Кетті орманды арадап,  
Таныс еді  
Оған түгел бар алап.  
Асып таудың  
Биігінен,  
Құзынан,  
Кемпірдің ол кезікті үлкен қызына.  
Айтты ананың  
Амандығың,  
Саулығың,  
Сағынғаның  
Айтты туған ауылының.  
Анасының  
Аңсағанын  
Жеткізді,  
Шақырғанын  
«Дереу жетсін!»  
Деп қызды.  
Ал бұл қыздың, -  
Қолында қос леген, -  
Көлге кетті  
Түріп алып білегін;  
-Легенді  
Тазалап мен алайын,  
Ол кемпірге  
Сонан соң-ақ барайын, -  
Деп жайраңдап  
Тарта берді ол суға.  
Сонда ақ тиін  
Булықты да ашуға:  
-Легенде басың қалсын! –  
Деп еді,  
Қыздың сонда  
Қолындағы қос леген  
74  
Қыздың дереу асты-үстіне жабысты.  
Екеуінің ортасында ол қабысты.  
Тасбақаға  
Айналыпты ол сол кезде.  
Кетті Ақтиін  
Қыздарды іздеп енді өзге.  
**ІІІ**  
Кетті Ақтиін  
Орман ішін аралап,  
Оған таныс  
Мынау  
Жатқан бар алап.  
Асып таудың  
Талай биік құзынан,  
Кемпірдің ол  
Келді екінші қызына,  
Анасының  
Аманатын жеткізді.  
Шақырғанын:  
«Дереу жетсін!»  
Деп қызды.  
Өрмек тоқып  
Отыр еді мына қыз,  
Шабаланды:  
-Жау шапса да  
Шыдаңыз.  
Бұл кілемді  
Апарушы ем  
Базарға,  
Енді міне,  
Жұмыс қалды аз алда.  
Мен анама  
Содан кейін барамын,  
Жолдан қалмай  
Жүре бергін, қарағым!  
Сонда Aқтиін  
Қарғып шығып  
Еменге:  
-Сол өрмекте  
Басың қалсын!- дегенде  
Өрмекшіге ол  
Демде айналып кетеді,  
75  
Тор-өрмек боп,  
Қалған екен мекені.  
**IV**  
Keттi Ақтиін  
Тағы орманды аралап,  
Таныс еді  
Оған түгел бар алап.  
Асып таудың  
Нешеме шың-құзынан,  
Кемпірдің ол  
Келді кенже қызына.  
Анасының  
Аманатын жеткізді.  
Шақырғанын:  
«Дереу жетсін!»  
Деп қызды.  
«Көтермеппін  
Қартайғанда жүгіңді»,  
Деп осы қыз  
Жолға түсіп жүгірді.  
Тұрды Ақтиін  
Риза болып мынаған,  
Қыз қылығы  
Бұған әбден ұнаған.  
Ақ батасын,  
Ақ тілегін  
Жаудырды:  
-Hұp бөлесін  
Мәңгі ceнің  
Ауылыңды!  
Tipшілігің  
Тәтті болсын қашанда,  
Қолғанат бол  
Кедей-кемтар нашарға.  
Кенже қызы  
Келісті өмip cүріптi,  
Айналасы  
Бақ-дәулетке тұныпты,  
Заманы өтіп  
Ол қартайған шағында,  
Отырғызған  
Өзінің гүл бағында,  
76  
Айналыпты ол  
Әсем алтын Араға.  
Бұл аралар  
Содан енді тараған,  
Әлі күнге  
Еңбектенер ел үшін,  
Елге берер  
Еңбегінің жемісін.  
**Жеті өнерпаз**  
*(Қазақ ертегісі)*  
Баяғы өткен заманда байлығы жұрттан асқан бір хан болыпты. Бұл ханның  
ұлы болмапты, жалғыз-ақ ай десе аузы, күн десе көзі бар Қаншайым атты бір  
қызы болыпты. Қыздың сұлулығы сондай, қараған адам есінен танып қалады  
екен. Күндердің бір күнінде Қаншайым қыз қырық қыз нөкерімен сейіл құрып,  
суға түсуге барады. Суға түсіп бола берген кезінде Қаншайымды көктен бір  
қарақұс келіп, көтеріп кетеді. Қырық қыз шулап қала береді. Бірнеше күнге  
дейін ханға естіртуге ел-жұрт бата алмайды. Бір ақсақалды шал келіп естіртеді.  
Хан есінен танып, тағынан құлап түседі. Ел-жұрты кетіп, тыныштық үйде хан  
есін жиып, бақсы-балгер, қожа-молда жинайды, қызды олардың бірі де біле  
алмайды, бәрінен де жәрдем болмайды. Тек ханның уәзірі Назар келіп, ханмен  
ақылдасып, былай дейді:  
-Мұхиттың ар жағында балықшы Сәлім деген бар, оның жеті өнерпаз  
баласы бар. Бір тапса, солар табады. Жаныма бес жүз әскер қосып беріп,  
темірден кеме соққыз да мені соған жібер.  
Хан табанда барлық айтқан керегін дайын қылып, бас уәзірді аттандырады.  
Назар сумен жол жүріп, бір айда аман-сау мұхит теңізінің ар жағындағы Сәлім  
шалға жетеді. Барса, жеті өнерпаз балалары жоқ, шалдың өзі ғана отыр екен.  
Сәлім шал әскермен келген Назардан қорқып кетеді. Назар уәзір Сәлім шалға  
мән-жайының бәрін баян етеді, ханның алтын мөрін басып, өтініп жазған хатын  
береді, әдейі іздеп келгенін айтады. Сол арада Сәлім шал балаларын шақырып  
алып:  
-Айлық алыс, шет жерден сендердің өнеріңді естіп жетіпті. Нәсіп болса  
барыңдар. Егер тапсаңдар, дүние-мүлкімен қызын береді. Өнерді ішке  
сақтамай, сыртқа шығарыңдар! - дейді.  
Сонымен жеті өнерпаз ханның бас уәзірі Назарға еріп жүреді. Бұлар  
бірнеше күн жол жүріп, бір-екі күн қалғанда сүйінші сұрауға Назар ханға бір  
кісі жібереді. Ол барып сүйінші сұрағанда хан аямай сүйінші беріп, алдынан  
бес жүз ошақ қаздырып, той жасайды. Аман-сау жеті өнерпазды алып Назар да  
келеді.  
Хан жеті өнерпазды көріп, қатты қуанып, бала кайғысының бәрін  
ұмытқандай болады. Бірер күн тыныққан соң, хан қасына жеті өнерпазды ертіп  
баяғы қызды көтеріп әкеткен қарақұстың қасына келеді. Қарақұс қызды алып  
аспанға ұшады.  
77  
Жеті өнерпаздың ішіндегі үлкені аспанға ұша біледі екен, барлығын сол  
бастап, қызды көтеріп ұшқан қарақұстың көлеңке ізіне түсіп қуады. Бұлар көкте  
жеті күн, жеті түн ұшады, сегізінші күн дегенде құсты көреді. Бір дарияның  
жағасында құс отыр, қыз шашын тарап тұр екен. Қуғыншылардың дабыл қағып  
ұшқан екпінінен қорқып, қарақұс қызды алып, тағы да аспанға ұшады. Сонда  
қуғыншылар: «Қыздан айырылдық», - деп жылайды.  
Жігіттердің үлкені екіншісіне: «Өнеріңді істе», - дейді. Екіншісі асқан  
мерген екен, құстың екі қанатынан көздеп атқан оғы оның екі санын жұлып  
түседі. Аспанда шыр айналып келіп, қыз суға түскенде, үшіншісі сушыл екен,  
суға сүңгіп, қызды алып шығады. Қыз жұтқан суын қайта құсып, аман  
түрегеледі. Бұлар енді судан құрғаққа шыққан кезде, бір үлкен айдаһар бәрін  
лебімен жұтып барады екен.  
Енді бұлардың төртіншісі асқан ұста екен, қолындағы екі тасын бір-біріне  
соғыстырып қалғанда бес шақырым жерден қорған соғылады екен. Ол тасын  
қолына алып соғыстырып еді, бес шақырым жерден қорған соғылды. Әлгі  
айдаһар қорғанның сыртынан оралып жатып қалады. Бірнеше күн тас  
қорғанның ішінде бұлар да жатады. Айдаһар тас қорғанды сыртынан орап  
алып, қысып сыға бастайды. Бұлар қысылып өлер болған соң, бесіншісі де  
өнерін істейді.  
Бұлардың бесіншісі жер астынан жол салғыш екен, қолындағы асыл тасын  
шаққанда, бес шақырымдай жер астынан жол салынып шығады екен. Айдаһар  
сол күйінде таста оралып жатып қалады. Бұлар жер бетіне шыққан соң, еліне  
апаратын жолдың қай жақта екенін біле алмай, айласы таусылып, адасады.  
Бұлардың алтыншысы жол болжағыш екен, оқу оқып көзін сипаса, бір күндік  
жерден жол көреді екен.  
Алтыншысы өнерін істеп, бір күндік жердегі жолды табады. Бірақ өздері  
арып-ашып, шаршаған, жаяу жүре-жүре табандары тесілген, тамақтары және  
жоқ, аш әлсіреп қалады.  
Жетіншісі тағам жасағыш екен. Қойнындағы бір асыл табағын алып,  
жолдастарын күніне үш мезгіл тамаққа тойдырып отырады. Бұлар бірнеше күн  
жол жүріп, ханның ауылына жетеді, бәрі де аман. Қаншайым қызды да аман  
алып келеді. Сонан соң хан ат шаптырып той істейді. Хан елжұрты болып, жеті  
өнерпазға қатты риза болады. Хан жеті өнерпазға риза болғандықтан:  
-Қызымды біреуің жолдас қылып алыңдар, - дейді.  
Сонда тұрып жеті өнерпаздың ең үлкені:  
-Бәріміз де істеген өнерімізді айтып өтелік, қайсымыздікі артық болса, сол  
алсын, - дейді.  
Хан мақұл көреді. Сонда ең үлкені тұрып:  
-Бұл қызға менің істеген өнерім бәрінен басым. Мен болмасам бұл қыз жоқ  
еді, - деп жеті күн қарақұстың ізімен аспанда ұшқанын айтады. - Сондықтан  
қыз маған тиісті, - дейді ол. Екіншісі:  
-Сенің өнерің таусылып, қызды қарақұс аспанға алып бара жатқанда мен  
атпасам, қыз жоқ еді. Сондықтан қыз маған тиісті, - дейді.Үшіншісі тұрып:  
78  
-Сен аспаннан қызды атып түсіргенде мен судан сүңгіп алмағанда, қыз жоқ  
еді. Сондықтан қыз маған тиісті, - дейді. Сонда төртіншісі тұрып:  
-Мен тастан қорған соқпағанда, бәріңді де айдаһар жұтып қоятын еді, қыз  
да, сендер де жоқ едіңдер. Сондықтан да қыз маған тиісті, - дейді.  
-Мен болмасам, бәрің де тастың астында қырылып өлер едіңдер,  
сондықтан қыз маған тиісті, - дейді бесіншісі. Алтыншысы тұрып:  
-Бәрің де жол таба алмай адасатын едіңдер. Бұларды адастырмай, жол  
тауып берген мен емес пе? Қыз маған тиісті, - дейді.  
Ақырында жетіншісі тұрып:  
-Менің табағымнан ас жемесендер, бәрің де аштан өлер едіңдер.  
Сондықтан қыз маған тиісті, - дейді.  
Бәрі де өздерінің өнерін айтып, ханға жүгінеді. Хан білгіштерін жинайды.  
Сонда бір қария тұрып:  
-Бұл жетеуінің бәрінің де өнері бірдей, бірақ қызды сүңгуірге қосыңыз,  
өйткені ол қызды басқалардан бұрын барып құшты ғой. Ал, қалған алтауына  
алты ханның қызын әперіп, алты жерге уәзір сайлаңыз, - дейді.  
Хан қызын сүңгуірге қосып, қалған алтауына алты ханның қызын әперіп,  
алты елді билетіпті. Сөйтіп, жеті өнерпаз мұратына жетіпті.  
**Батпан құйрық**  
*(қазақ ертегісі)*  
Қарны ашқан қасқыр тамақ іздеп, арсалаңдап келе жатады. Сол кезде түлкі  
жолығады.  
-Қасеке, жолың болсын! Қайда жортып барасың? - деп сұрайды түлкі  
жылмаңдап.  
-Түкем, қарным ашты. Тамақ іздеп барамын.  
-Қасеке-ай, менің де қарным ашып келе жатыр еді, өзің кездестің. Жолым  
болады екен. Бірге іздейік.  
-Ал, түке, ендеше баста, - дейді қасқыр. Қасқыр мен түлкі жорта жөнеледі.  
Бір мезгілде төңкеріліп жатқан қойдың тегенедей құйрығына тап болады.  
Қуанғаннан қасқырдың екі көзі сексеуілдің шоғындай жайнап кетеді.  
Оп-оңай табыла қалған тамаққа таңырқап, түлкіден сұрайды:  
-Түке, түке, бұл неғылған батпан құйрық, тегіннен тегін айдалада жатқан  
құйрық?! Түлкі ойлаған боп, қипаңдай жауап қайырды:  
-Апырмай, қасеке-ай, бір алаңғасар базарға барған шығар. Арзан бағаға  
алған шығар. Қанжығасына бос байлап, содан түсіп қалған шығар.  
-Ай, түке, сонда да мен осыныңнан қауіптеніп тұрмын.  
-Қасеке, сен қауіптеніп, қорқатын болсаң, мен-ақ жей салайын, - деп, түлкі  
құйрыққа ұмтыла бергенде:  
-Тоқта, тоқта! - деп, қасқыр арс ете қалады. Түлкі жалт беріп, құйрығын  
бұлғаңдатып, шоңқып отыра кетеді. Ашқарақ қасқыр былқылдақ құйрыққа  
ауызды салып кеп жібереді.  
79  
-Қасеке, мені де ескерсейші! Олжаға ортақ емеспіз бе? - деп, түлкі өтірік  
мүләйімсиді. Қасқыр оған ала көзімен ажырая қарап, тісін ақситып:  
-Был-жыр-рра-ма...- дейді де, қойдың тегенедей құйрығын төрт-ақ асап,  
толғап-толғап, қылғи салады. Қарны тойып, қарық болған қасқыр аузын кере  
қарыс ашып, ыңыранып, бір керіліп алады да, жорта жөнеледі.  
Іші біліп, мұртынан күліп, қасқырдың соңынан келе жатқан түлкі:  
-Апырай, қасеке-ай, әлгі май құйрықтан тым болмаса бір асам дәм  
татырмадыңыз-ау, ә?! - деп, күңкілдейді.  
-Түке-ау, мұрныңа майдың иісі барғаны да жетпей ме! - деп, қомағай  
көкжал қарқ-қарқ күледі. Біраздан кейін қасқырдың көзі алақтап, тілі салақтап,  
жанын қоярға жер таппай, дөңбекшиді де қалады.  
-Е-е... құйрық жейтін батырмысың, жан бергелі жатырмысың?! - деп, түлкі  
қусықылықтай кеп күледі.  
Емің бар ма, түлкіжан-ау... Түкешім, аясаңшы ағаңды, - деуге қасқырдың  
тілі әрең келіпті. У барған ішке су барса, тез өлтіретінін білетін түлкі:  
-Удың емі су болады, қасеке. Су ішсең, жаның қалады, сәтін салса, - дейді.  
Қасқыр бар қалған күшін жинап, суды тілімен жалап-жалап алады да, қалпақтай  
ұшып түседі.  
-Міне, саған батпан құйрық, айдалада тегіннен-тегін жатқан құйрық! -  
дейді де, түлкі өз жөніне кетеді  
**Ақылды етікші**  
*(қазақ ертегісі)*  
Бұрынғы өткен заманда бір патша болған екен. Оның әрбір тәртібін халқы  
екі етпей уақытымен орындап тұрады екен. Бір күні бұл патша: «Менің  
әрқашан халық пайдасына еткен әмірім орнына нақпа-нақ келіп тұрады және  
халқым да мені жақсы көреді. Сондықтан да мен олардың пайдасын ойлаймын.  
Енді мен осы халқыма зиянды бір әмір таратайын. Халқым тыңдап, орнына  
келтірер ме екен? Жоқ, келтірмес пе екен?» - деп ойлап уәзірлеріне:  
-Халыққа тегіс хабарландырыңдар: «Ешкім басына пайда қылмасын!» -  
деп, әмір қылады. Бұдан соң уәзірлер бұл әмірді халыққа естіртіп болып,  
патшаға:  
-Халқыңыз әміріңізді нақпа-нақ айтқаныңыздай орнына келтіретін болды,  
- дейді. Патша уәзірлеріне еш жауап айтпайды. Түн болған соң үстіне бөтен,  
ескі киім киіп, әмірінің қалай орындалғанын көру үшін көшеде жүрсе, шеттегі  
бір үйде шам жанып тұр екен. Патша қайыр сұраған кісі болып, шам жанып  
тұрған үйге келсе, үйдің ішінде бір етікші етік тігіп отыр екен. Етікші  
қайыршыны көріп тұра келіп, бір кішкене нан береді. Сонда қайыршы:  
-Сен патшаның әмірін тұтпаған не қылған адамсың? «Ешкім басына  
пайда қылмасын және шам да жақпасын», - дегені қайда? - дейді. Сонда етікші:  
«Сенің онда не жұмысың бар? Сондай әмір қылып отырған патша да ақымақ.  
Себебі, мен жарлы адаммын. Күнде төрт теңге пайда қыламын да, төрт теңге  
зиян қыламын. Міне, мен сонымен күн көріп отырмын. Патша ақылды болса,  
осыны білер еді», - дейді.  
80  
Патша бұған жауап қайтармастан үйіне келеді де, ақылды төрт уәзірін  
шақырып алып: Сіздерді басқалардан ақылы көп деп, өзіме уәзір қылып едім.  
Енді менің сіздерден сұрайтын сауалым бар. Күніне төрт сом пайда, төрт сом  
зиян қыламын. Сол пайдам мен зияным не? Үш күн ішінде соны табыңдар.  
Таба алмасаңдар, бастарыңды аламын! Өздерің таппасаңдар да табатын кісі  
тапсаңдар, жазадан құтыласыңдар! - депті. Уәзірлер үш күннің ішінде өздері де  
шеше алмай және табатын кісі де таба алмаған соң, енді патшаға көрінбей,  
қашпақшы болып жүргенде, баяғы етікші уәзірлерге келіп:  
-Мен патшаның сұраған сауалын тапсам, сіздер маған не берер едіңіздер? -  
дейді. Уәзірлер төрт мың ділда бермекші болады. Етікші уәзірлерден төрт мың  
ділданы санап алып, олармен бірге патшаға барады да:  
-Тақсыр, мен етік тігіп, әр күні төрт сом пайда, төрт сом зиян қылам. Ол  
былай: бір сомды қарызға беремін. Бір сомды ескі қарызымды төлеуге беремін,  
бір сомды құдыққа тастаймын, бір сомды әйеліммен екеумізге жұмсаймын, -  
депті.  
Сонда патша:  
-Әйеліңмен екеуіңе жұмсалған ақшаға бәріміз де түсінеміз, қалған үш  
сомның жұмсалған орнын анықтап түсіндір, - депті. Бұл сөзге етікші былайша  
жауап қайырыпты:  
-«Бір сомды қарызға беремін», - дегенім: «Қартайғанда өзімді асырар», -  
деп балама беремін. «Бір сомды ескі қарызыма беремін» - дегенім: өзімді  
жасымда асыраған кәрі әкем мен шешеме беремін. «Енді бір сомды құдыққа  
тастаймын» - дегенім: күйеуімен тұрмай, қайтып келіп отырған қызым бар,  
соған беремін дегенім, - депті. Сонда патша: «Бұл етікші ақылды адам екен», -  
деп, өзіне уәзір қылған екен.  
**ҰЛТТЫҚ ОЙЫНДАР**  
**Айгөлек**  
Айгөлек – халқымыздың ұлттық ойындарының бірі. Ойын шарты бойынша  
ойнаушылар екі топқа бөлінеді. Олардың сандары да, жас шамалары да бірдей  
болулары керек. Екі топтың екеуінің де ойынды бастаушысы болады. Аралары  
10-15 метрдей жерде қол ұстасып, қатарласа тұрған осы екі топ біріне-бірі сөз  
тастап, күш көрсетіп, өнер жарыстыра бастайды. Екі жақтың ойын  
бастаушылары орталарынан бір қыз бен бір баланы шығарып, олардың қолына  
бір ақ тас, бір қара тас береді. Олар екі тасты ешкімге көрсетпей, уысына қысып  
тұрады да:  
- Сен қай қолдағы тасты қалайсың? - деп сұрайды. Бастаушылардың біреуі  
мен: «Оң қолдағы тасты қалаймын», - дейді, екіншісі сол жақ қолдағы тасты  
алады. Қайсысында ақ тас болса, сол ойын бастайды.  
*Бірінші топ:*  
Айгөлек-ау, айгөлек,  
81  
Айдың жүзі дөңгелек.  
Күші мығым, қуатты,  
Екпіні желдей өршіген  
Шепті бұзар ер керек.  
*Екінші топ:*  
Айгөлек-ау, айгөлек,  
Айдың жүзі дөңгелек,  
Күші мығым, қуатты,  
Екпіні желдей өршіген  
Саған қандай ер керек?- дейді.  
*Алдыңғы топ:*  
Айгөлек-ау, айгөлек,  
Айдың жүзі дөңгелек,  
Күші мығым, қуатты,  
Екпіні желдей өршіген  
Бізге ... (Ерсін) ер керек,  
- деп бір ойнаушының атын атайды.  
Ол тобынан шығып, бір-екі адым ілгері басып:  
Айгөлек-ау, айгөлек,  
Айдың жүзі дөңгелек.  
Сайысқанда саспайтын,  
Самала күнге бастайтын,  
... деген ер шыққан,  
Топ бұзуға мен шыққам,  
- деп сол жүгірген бойы қарсы топты жарып өтпек болады. Ол екпінді,  
күшті болса, топты жары өтіп, өзі қалаған бір қызды, не бір жігітті жетектеп өз  
тобына алып келеді. Егер ол топты жарып алмаса, сол топта өзі қалып қояды.  
Ендігі шақыруды екінші топ бастайды. Сөйтіп, ойын жалғаса береді. Ойында  
дөрекілік көрсетуге, жұптасқан жұдырықты жүгіріп келе жатқан ойыншыға  
қарсы қоюға болмайды. Жүгірген ойнаушы да ойын ережесін сақтауға тиіс.  
**Асық ойыны**  
Асық ойыны - қазақ халқының дәстүрлі ойыны. Асық ойыны күндіз де,  
түнде де ойналады. Күндізгісі – мергендікке, түнгісі – ептілікке баулиды.  
Иіргенде түскен қалпына қарай асық – алшы, тәйке, бүк, шік деп, ал атуға арнап  
арнайы қорғасын құйылып жасалғаны – сақа, жақсылары – оңқай аталады.  
Асық ойынының мынадай түрлері бар: құмар,тәйке,омпы, алшы, хан (хан ату),  
т.б.  
82  
**Алшы ойыны**  
Бұл ойында тігілген асықтарды атуға жарамды сақа таңдап алынады. Сақа  
болатын асық салмақты, ірі болуға тиіс. Ол көбінесе еркек қойлардың, не  
қошқарлардың асығы болып келеді. «Алшы ойыны» сақаның салмақты да алшы  
тұрғыштығына байланысты. Бұл ұту үшін өте қажет.  
«Алшы ойынын» ойнаушыларға шек қойылмайды. Ойын басталар  
алдында, ойын жүргізуші, барлығының сақаларын жинап алып, ойында  
әркімнің кезегін белгілеу үшін, яғни, кімнен кейін кім асық ату керектігін  
анықтау үшін, сақаларды иіреді. Иірген кезде кімнің сақасы алшы түссе, сол  
бірінші, тәйке түссе екінші, бүк түссе үшінші, шік түссе одан кейін асық ататын  
болады. Атқан кезде сақасы мен асығы бір жақты түссе, атқан асығын алып, әрі  
қарай ата береді. Енді бірде асық атқан кезде сақасы алшы түсіп, асық кез  
келген жағында жатса да асықты алады, тағы атады, ал сақа мен асық екеуі екі  
түрлі түссе, онда алмайды. Ол атуды тоқтатып, кезекті келесі ойыншыға береді.  
Екінші ойыншы өз кезегінде сақасын иірген кезде тәйке түссе, онда өзінен  
кейін кезекте тұрған ойыншы көмбеде тұрып оның тәйке түскен сақасын атады,  
тигізсе, сақа иесі ойыннан шығып қалады, тигізе алмаса, өзі ойыннан шығады.  
Кезек алу үшін сақаларын иірген кезде бүк, шік түскен ойыншылар өз  
кезектерімен көнге тігілген асықты ата береді. Осы ретпен көндегі асықты атып  
тауысқанға дейін ойнайды да, асықтарын қайта тігіп, ойынды жалғастыра  
береді.  
*Алшы* – асықтың иірілгенде тегіс табаны жерге тиіп түсуі. Ойын кезінде  
оған бірінші дәрежелі мән беріледі.  
*Тәйке (таба)* – асықтың иірілгенде шұңқырлау табаны жерге тиіп, тұрық  
түсуі. Ол екінші дәрежелі мәнге ие.  
*Бүк (бүге)* – асықтың иірілгенде дөңес жоны үстіне қарап, етпетінен  
жатық түсуі. Ол үшінші дәрежелі мәнге ие.  
*Шік (шіге)* – асықтың иірілгенде шұңқыр құрсақ жағы үстіне қарап,  
шалқасынан жатық түсуі. Ол төртінші дәрежелі мәнге ие.  
**Үштабан**  
Үштабан ойнау үшін тақыр жерге көлденең сызық сызылады да, оған әр  
ойыншы бір бірден арасын сиректеу етіп кеней тігеді.Содан соң ойнаушы  
балалардың барлығының сақаларын біреуі жиып иіреді. Кімнің сақасы шықса  
сол бірінші болып сақасын көннен алысырақ жерге иіреді. Сақасымен тігулі  
кенейді атып, үштабаннан артықтау жерге жіберуі керек үш табаннан кем, я  
болмаса сақасы кенейге тимей кетсе, ойынды сақасы шыққан келесі ойыншы  
бастайды. Ойын көндегі кенейді ұтып біткенше созылады.  
83  
**Омпы**  
Асық ойынының бір түрін «Омпы» деп атайды. Омпы – асықтың  
тұмсығымен жер тіреп, тік шаншылып түсуі.Бұл ойынды көбінесе бозбалалар  
ойнайды. Оны таза ауада жазық алаңда, не үлкен бөлмелерде ойнауға болады.  
Ойнаушылардың санына шек қойылмайды. Ойынның мақсаты - асық ұту.  
Ойнаушылар арасы 20 қадам екі көн сызады да біріншісіне төрт бұрыш  
жасайды (оның көлемі өзара келісіледі) дәл ортасындағы сызыққа әрбір  
ойыншы өздерінің асықтарын тігеді. Тігілген асықтардың ортасына бір асық  
мұртынан «Омпы» тұрғызады. Ойнаушылар екінші белгіленген жерден бірінің  
артына бірі тұрып әркімнің өз кезектері бойынша, қолдарыңдағы сақаларымен  
«омпыны» ата бастайды. Егер кімде-кім омпаға тигізсе және оны төрт  
бұрыштың шетіне шығарса, онда көндегі асықты түгел алады. Ал омпыға  
тимей, жанындағы асықтарға тисе, оны да төрт бұрыштың шетіне шығара алса,  
онда сол атқан асығын ғана алады. Асық таусылған сайын, көнге асық қайтадан  
тігіліп отырылады. Ойын жалғаса береді.  
**Асықты тігіп ойнау**  
Бір топ бала, жастар жиылып келіп, тегіс жерді таңдап алады да оны  
тазартып, ортадан төрт бұрышты сызық сызады. Сол төрт бұрышты ортасынан  
тең етіп екіге бөледі. Әр жағының қашықтығы балалардың жас мөлшеріне  
қарай белгіленеді. Сонда 1-1,20 см немесе 1,5 метрге дейін болады. Мұны  
«көн» деп атайды. Сонда ойнаушылардың өзара келісімі бойынша көннен 4-5  
метр не одан да көп мөлшерде асық ататын орын белгіленеді. Оны сызықпен  
белгілейді. Ойыншылар осы жерден тұрып көндегі асықты ататын болады.  
Ойынды кім бірінші болып бастайтынын сақа иіру арқылы анықтайды. Сақасы  
алшы түскен ойыншы бірінші болып ату кезегін алады.  
Ойыншы асыққа дәл тигізіп, оны көнбе сызығынан шығарса, оны алады да,  
сақасы түскен жерден қайта атады. Сөйтіп көннен шығарғандарын ала береді.  
Егер оның сақасы көндегі асыққа тимей кетсе, асықты келесі ойыншы атады.  
Ал тігілген асықтарды бұзып, бірақ көннен шығара алмаса, қалған ойыншылар  
асықтарды сол жатқан қалыбында атып, көннен шығарып алуға тиіс. Ойын  
көндегі асықтар бойынша біткенше ойнала береді. Көндегі асық біткен соң,  
ойынға қатынасушылар бір-бірден көнге қайта асық тігіп, ойын қайта басталып,  
жалғаса береді.  
**Алтыатар ойыны**  
Көндегі кенейлердің бір шетіне түпте қалған ( сақасы шықпаған) баланың  
сақасы тігіледі. Кенейдің арасында саңлау болмай тіркестіріле қойылады.  
Көннің екі жағына 1м жерден су (сызық) ал 5-6 м жерден қарақшы белгілейді.  
Кімде кім түптегі сақаны жұлып кетсе (судан шығарса) бүкіл кенейді сол  
алады. Ал сақаға тимей кенейді ұшырса, оның судан шыққаны ғана соныкі  
84  
болып табылады. Ату саны-6 рет. Алғаш сақасы шыққан бала, қалғандары одан  
кейінгі кезекте атады. Алты рет атыстан қалған кенейдің бәрі түпте қалған  
баланікі болып есептеледі.  
**Атбақыл**  
Асықпен ойналатын ойындардың бірі — «Атбақыл» немесе «Көтеріспек»  
деп аталады. Ойынға екі-екі баладан қатысады, қалғандары көрушілер болады.  
Ойынға қатынасушылар кез келген жерді таңдап алады да, өздері тұрған  
жерлеріне белгі соғады. Сол белгі соққан жерден біреуі қолындағы асығын (не  
топайын, сиыр асығын, «топай» деп атайды) алыстата иіріп тастайды. Екінші  
ойыншы қолындағы асығымен оны атады. Егер де ол тигізсе, бірінші ойыншы  
оны сақасы барып түскен жерге дейін арқалап барады. Енді екінші ойыншы  
сақасы түскен жерде тұрып, асығын алыстата иіріп тастайды. Бірінші ойыншы  
оны атады. Тигізсе, сақасы жатқан жерге дейін екінші ойыншы арқалап  
апарады. Егер асыққа тимей кетсе, келесі ойыншы атады. Ойын осылайша  
жалғаса береді де, ойыншылардың өзара келісімі бойынша тоқталады.  
**Хан талапай**  
Бұл отырып ойналатын, негізінен қыз балаларға арналған ойын.Оған төртбес үміткерден қатысады.Ойын үшін он асық таңдап алынады. Он бірінші  
асықтың ерекше өзге түске (қызыл, не көк) боялған болуы шарт. Бір-бірден  
асық иіріледі де, қорытынды бойынша ойыншылардың кезектері  
анықталады.Бұдан соң алғашқы ойыншы қос уыстай ұстаған бар асықты ортаға  
иіруі керек.Қалған ойыншылар өзге асықтардан ерекшеленген «ханға» көз  
салады.Себебі, хан алшы түссе, барлығы тарпа бас салып, ортадағы асықтарды,  
хан талапай жасауы тиіс.Хан кімнің қолында кетсе, келесі үйірі кезегі соған  
беріледі екен, хан мен бірге қолына ілінген асықтардың санына қарай ұпай  
жазылады.  
Хан алшы түспеген жағдайда иірген ойыншы шашылған асықтардың бүгі  
мен бүгін, шігі мен шігін, алшысыменалшысын, тәйкесі мен тәйкесін бір-біріне  
соғып, бір-біріне тимей қалғанша ұпай жинайды.Көздеген асығы үшінші бір  
асыққа тиіп кетсе немесе бөгде асықты қозғап қалса да, ойынның  
бұзылғаны.Онда кезек келесі ойыншыға беріледі.Осы ретпен әр ойыншы  
жинаған асығының санына қарай ұпай жинайды. Межелі ұпай санын (100, 40)  
ойын жүргізуші алдын ала белгілейді.Межеге бұрын жеткен ойыншы жеңімпаз  
болып саналады.  
*Ескерту:* Асықтарды бір-біріне тигізу кезінде қолмен сүйретіп апаруға,  
орнынан қозғап түзетуге болмайды.Ойынның соңына дейін ханға бірде-бір  
асық тимеуі керек.Себебі ол –хан.  
85  
**Хан алшы**  
«Хан алшы» - қазақ халқының ұлттық ойындарының бірі асық ойынының  
бір түрі. Ойынға 5 немесе 10 бала қатысады. Көп асықтың ең ірісі қызыл түске  
боялады. Бұл асық «Хан асығы» болып саналады. Асықтар тізіп қойған соң,  
ойын бастаушы «Хан асығымен» оларды көздеп, құлатады. Құлаған асықтарды  
жинап алады. Егер «Хан асығы» бүк, шік, тайқы қалыптарымен түссе, ойын  
бастаушы жақын құлаған асықтарды ата береді.  
Егер ойын бастаушы асықтарды қолымен құлатып алса немесе басқа  
асықтарымен атса, онда ойынды келесі бала жалғастырады. Ең соңында, «Хан  
асығы» кімнің қасында қалса, сол бала жеңіске жетеді. Келесі ойынды жеңіске  
жеткен бала жалғастырады.  
**Ақсерек-көксерек**  
Бұл ойынды ойнау үшін балалар екі топқа бөлінеді, қолдарынан ұстап  
тұрады. Ара қашықтық 20-30 қадам.  
1-ші топ.  
Ойынды бастайды  
Ақсерек-ау, ақ серек,  
Бізден сізге кім керек.  
2-ші топ.  
Ақсерек-ау, ақ серек,  
Жаман-жаман бала ... (бала аты) керек.  
Аты аталған бала келесі топқа дейін жүгіріп барып ортасынан ұстасқан  
қолдарды ажыратып кету керек.Егер өтіп кетсе сол топтан бір баланы тобына  
алып қайтады,өте алмаса сол топта қалады.Ойын осылай жалғаса береді.  
**Соқыр теке**  
Балалар дөңгелене тұрады. Топ ішінен бір баланың көзі байланады.  
Балалар:Бота,бұзау,қозы,лақ,  
Қайда кеткен құлыншақ.  
Соқыртеке бақ-бақ,  
Мені ізден тап-тап - деп өлеңмен айтады.  
Содан кейін Соқыр теке (көзі байлаулы бала) балаларды қуалайды немесе  
балалар оның жанына келіп түртіп қашады.Соқыр теке ұстап алған баланың  
көзі байланады да ол «соқыр теке» рөлін атқарады. Ойын осылай жалғаса  
береді.  
86  
**Тақия тастамақ**  
Ойынға бірнеше бала қатысады. Балалар шеңбер жасап отырады.  
Жүргізуші шеңбердің сыртын айнала жүгіріп жүріп, біреуінің артына  
білдіртпей тақияны тастап кетеді. Егер біреу сезіп қойса, жүргізушіні қуып  
жетуі керек. Ал, жүргізуші қуған баланың орнына тұра қалуға тырысады.  
Жүргізушіге жете алмаған бала айыбын төлейді, өнер көрсетеді.  
**Күш сынаспақ**  
Бұл ойын стол үстінде екі баланың білек сынасуымен орындалады. 2 бала  
шынтақтарын столға тіреп, қол бастарын айқстырады.Кім білекті столға жықса,  
сол бала жеңіске жетеді. Ағаш аттың үстінде аттың басын ұстап тұрып 2  
білектен тартысып сынасуға да болады.Бірақ баланың қауіпсіздігі қатаң  
бақыланады.  
**Арқан тарту**  
Бұл екі топқа бөлінген балалармен немесе екі баламен ойналады.Арқанның  
екі жағынан екі бала немесе екі топқа бөлінген балалар тартысады.  
Қай топ арқанды өз жағына тартып алып келсе, сол топ жеңіске жетеді.  
Екі бала тартысқанда қай бала өзіне қарай арқанды тартып екінші баланы  
құлатса,құламаған бала жеңіске жетеді.  
**Сақина жасыру**  
Ойынды бастаушы және сақина жасырушы бала белгіленеді. Қалған  
ойыншылар жерге отырып тізелерінің үстіне алақандарын жаяды. Бастаушы  
жабулы қолын әрбір ойыншының алақанына салысымен, ол бала алақанын  
жаба қояды.Бастаушы бір баланың алақанына сақина салысымен,  
ойыншылардың біреуінен-«Сақина кімде»-деп сұрайды. Ол сақинаның кімде  
екенін білсе, сол баламен орнын ауыстырады. Ал білмесе, ол өз өнерін  
көрсетеді. Ойын басқарушы ойынды осылай жалғастыра береді.  
**Қуыр-қуыр қуырмаш**  
Оң қолдың бес саусағын бір жерге түйістіреді де, сол қолымен оны  
бүрмелеп қапсыра ұстайды.Содан соң екінші балаға:  
- ортаңғы саусағымды тапшы, - дейді.Екінші балаға қарап байқап отырады  
да, міне, -деп бір саусақтың басынан шымшып ұстап тұрады.Егер екінші бала  
87  
жасырушының ортаңғы саусағын дәл тапса, ұпайды бірінші бала тартады.Ұтқан  
бала ұпай алу үшін мына ережелермен сөздерді жақсы білуі керек.  
Бас бармақтан бастап шынашаққа дейін, саусақтардың атын түгел атап  
береді: басбармақ, балан үйрек, ортан терек, шылдыр шүмек, кішкентай  
бөбек.Бес саусағын түгел жұмады.Тағы да бас бармағыннан бастап, былай деп 5  
саусақты түгел жазады.  
Сен тұр қойыңа бар.  
Сен тұр түйеңе бар  
Сен тұр жылқыңа бар  
Сен тұр сиырыңа бар  
Сен кішкентай әлі жас екенсің  
Қазанның қаспағын қырып же де, жыламай отыра тұр.  
Енді осы шынашақтың өзін алақан шұңқырына бүгіп тұқырта ұстайды да:  
Қуыр-қуыр, қуырмаш  
Балапанға бидай шаш  
Әжең келсе есік аш  
Қасқыр келсе мықтап бас  
Шынашақты шыр айналдырып, баланың алақанын қытықтайды. Осыдан  
соң:  
Мына жерде қой бар  
Мына жерде жылқы бар  
Мына жерде түлкі бар  
- деп баланың білегінен қолтығына дейін түртіп, ең соңында мына жерде  
күлкі бар – деп қытықтайды.  
**Аударыспақ**  
«Аударыспақ» - өте көне дәуірден келе жатқан қазақ халқының ұлттық  
спорт ойыны. «Аударыспақ» –қазақ халқының арасында кеңінен таралған ойын.  
Балалар екі жақ басы берік тұғырға бекітілген биіктігі бір-бір жарым метрдей  
(балалардың жасына қарай), ұзындығы 70-80 сантиметрдей ағаш аттарға мінеді.  
Бір-біріне қапталдас орналасқан ағаш аттардың ара қашықтығы екі жақтан  
созылған қол жететіндей болса жеткілікті. Оларға мінген шабандоз балалар бірбіріне қарама-қарсы отырып қол ұстасады.Төрешінің белгісімен бірін-бірі  
тартып, не итеріп, әйтеуір қай айласын, не күшін асырғаны қарсыласын ағаш  
аттан аударып түсуі шарт.Аяқты жерге ағаш атқа тіреуге болмайды. Онда ойын  
шарты бұзылады. Ойын алаңының айналасына құм немесе жұмсақ кілем  
төселуі керек.Қай топ жеңсе сол топ жеңімпаз атанады.  
**Теңге ілу**  
Ойынға қатысушылар тепе-тең екі топқа бөлінеді.Әр қайсысы жеке-жеке  
шыбықтан ат мінеді. Ойын кезгі басталатын жерге сызық сызылады.Одан әрі  
20-30 метрдей жерден тереңдігі бір қарыстай екі шұңқыр қазылады. Шұңқырға  
он-оннан теңге салынады.Содан соң екі топтан екі сайыскер шығады. Сызыққа  
88  
келіп қатарласып тұрады.Бастаушының белгісі бойынша шыбық аттарын  
құйғытып, шаба жөнеледі.Сол беттерімен әлгі шұңқырға жетіп қол соғып  
жібереді де, теңгені іліп алып, әрі қарай шауып кете барады, шұңқыр тұсында  
бөгелуге болмайды. Ұпай әр сайыскердің іліп алған теңгелерінің санына қарай  
есептеледі.Қай топ көп ұпай жинаса, сол топ жеңеді.  
**Көтермек**  
Ортаға екі ойыншы бала шығады.Бір-біріне арқаларын беріп тұрады. Белгі  
бойынша кім бірін-бірі арқада көтеріп алса, сол бала жеңіске жетеді.  
Жеңіске жеткен бала ойында қала береді де басқа балалармен бірге күш  
сынасады.  
**Қыз –қуу**  
Балалар арасынан бір ер бала,бір қызды ағаш атқа мініп қуады.Бала қызға  
жетіп қолынан ұстаса ол жеңіске жеткені.Кейде қызды 2 бала да қуады, қай  
бала бұрын жетіп қыз қолын ұстаса, сол бала жеңіске жетеді. Ал қуып жете  
алмаған жағдайда өлең айтып немесе би билеп өнерін көрсетеді.  
**Түйілген орамал**  
Ойын жүргізуші ойынды өзі бастайды.Ең алдымен балаларды айналасына  
жинап алады да «1,2,3» - деп дауыстайды.Осы кезде балалар жан-жаққа  
бытырай қашады.Ал ойын жүргізушісі қолында түйілген орамалы бар баланы  
қуалайды.Ол орамалды басқа біреуге лақтырады, қағып алған бала қаша  
жөнеледі.Осылайша ойын жүргізіледі,түйулі орамалды алғанша қуалай  
береді.Ұсталған ойыншы көпшілік ұйғарымымен ортада тұрып өнер көрсетеді.  
Одан кейін ойын жүргізуші ауыстырылады. Ойын ойнап болған соң балалар  
шеңбер жасап тұрады.  
**Әуе таяқ**  
Балалар екі топқа бөлінеді.Әр топта 5-тен 10-ға дейін ойыншыболады.Екі  
топқа екі таяқша (жұмсақ таяқша)беріледі,жерге түзу сызық  
сызылады.Ойыншының біреуі ортаға шығады да бір алақанына зат  
жасырып,екінші қолының жұдырығын бірдей жұмады.  
Екінші ойыншы зат жасырылған қолды тапса,ойынды бастаушы сол  
болады.Сөйтіп қолындағы таяғын жоғары лақтырады.Осы кезде қасындағы  
ойыншы да таяғын лақтырады, қасындағы баланың таяғын қағып түсіруі  
шарт.Таяқты қағып түсірген бала өз тобына ұпай әкеледі.  
89  
**Қара құлақ**  
Ойынға 5-10 бала қатысады.Олар оңаша жерге топталып өз араларынан бір  
баланы қазық етіп белгілейді.Қазық тұрған жерінде қозғалмай  
тұрады.Басқалары әрі кетеді. Содан кейін ойынға қатысушылар қазықты  
алыстан қоршап бірте-бірте жақындай түседі.  
Таяп келіп мынау кім? –деп бір-бірінен сұрасады. Біреуі ой бұл қарақұлақ  
қой!-деп қаша жөнеледі.Қалғандары да –қарақұлақ,қара құлақ!-деп бытырай  
қашады.Қарақұлақ біреуін ұстау үшін тұра қуады.Ұсталған бала қарақұлақ  
болып,ойын әрі қарай жалғасады.  
**Санамақ**  
Көпшілік қатысады.Ойынның шарты: ойын бастаушы қатысушы бір  
адамды ортаға алып шығады.Ол адам бір тектес атау сөзден жаңылмай,кідірмей  
аттап жүріп айтуы керек.Тоқтамай қателеспей айтып шықса,жүлде алады.Егер  
қателессе ойыннан шығады.Мысалы: жаңылмай 10 ақынның немесе 10 өзеннің  
атын атауы керек.  
**Ақшамшық (сақина салу)**  
Бұл – қазақ халқының ерте заманнан келе жатқан дәстүрлі ойыны. Оны  
сақина салу, сақина тастау деп те айтады. Ойынға он-он бес адам қатысып,  
ортаға бір баланы немесе бір қызды шығарып, қолына сақина ұстатады. Ойын  
ережесі бойынша қыз-жігіттер үйде дөңгелене отырып, екі алақанын бір-біріне  
қабыстырып алға созады. Ойынды жүргізушінің алақанындағы сақинаны кімге  
салса да өз еркі. Ол барлық адамдардың алақанына сақина салған болады, «Тұр  
сақинам, тұр», - деп, немесе «Ақшамшығымды бер!» деп дауыстайды. Сол сәт  
сақина тасталған адам орнынан атып тұруға тиісті, «Сақина менде», - деп. Оны  
көршісі ұстай алмай қалса, жұрт алдында өз өнерін көрсетеді.  
**Ақсүйек**  
Ең алдымен, ойнаушылар өзара келісіп, жеңген топ үшін жүлде  
тағайындайды да, екі топқа бөлінеді. Топ басқарушылар ақсүйекті қайсысының  
лақтыратынын шешіп алу үшін кезектесіп таяқ ұстайды, таяқтың басына кімнің  
қолы бұрын шықса, сол ақсүйекті құлашы жеткенше лақтырады. Ақсүйек жерге  
түскеннен кейін ғана ойыншылар іздеуге шығады. Көмбеде топ  
басқарушылардан басқа ешкім қалмайды. Ақсүйекті тапқан ойыншы ешкімге  
білдірмей, көмбеге қашуға әрекет жасайды да, ал қарсыластары біліп қалса,  
қолма-қол тартып алуға тырысады. Сондықтан ақсүйекті алдымен тауып алған  
топтың ойыншылары біріне-бірі лақтырып, көмбеге қай топтың адамы бұрын  
жеткізсе, сол топ жеңіске жетіп, жүлдегер атанады. Келесі жолы ақсүйекті  
екінші топ лақтырады, сөйтіп ойын жалғаса береді.  
90  
**Сиқырлы таяқ**  
Ойнаушылар қол ұстасып, дөңгелене шеңбер жасап тұрады. Қолында  
таяғы бар ойын жүргізуші шеңбердің ортасына келеді де, ойынның тәртібін  
түсіндіреді. Ойнаушыларды бірден бастап түгел нөмірлеп шығады. Ойынның  
шарты бойынша ойын жүргізуші қолындағы таяғын шеңбердің ортасында тік  
ұстап тұрады да, бір нөмірді атап, таяқты қоя береді. Аталған нөмір таяқты  
жерге құлатпай ұстап қалуы керек, ал таяқты ұстай алмай құлатып алса, онда  
айып тартады, яғни көптің ұйғаруымен ортаға шығып, өнер көрсетеді. Ойынға  
қатысушылардың бәрі бір-бір реттен міндетті түрде ойнап шығулары керек. Ал  
одан әрі ойынды жалғастыру-жалғастырмау ойнаушылардың өз еркінде.  
Ойнаушылардың саны көп болса, ойын қызықты өтеді.  
**Арқан тартыс**  
Бұл ойынның екі түрі бар. Біріншісі жазда көгал үстінде, екіншісі қыста  
қар үстінде ойналады. Жазда ойыншылардың саны 10 баладан кем болмаса,  
ойын қызықты болады. Ойынға ұзындығы 8-10 метрлік екі ұшы түйілген арқан  
әзірленеді. Оның тең ортасына белгі ретінде қызыл матаны байлап қояды.  
Ойынға қатысушы екі топтағылар өз жағында бойларына қарай сап түзеп, ойын  
бастауға белгі берілгенде арқанды өз жағына қарай тартады. Қыста он-он бес  
бала тартқанда үзілмейтін арқан таңдап алынып, үлкен адамның алақанының  
көлеміндей екі тақтайдың ортасынан өткізіліп, ортасына аққала үйіліп, екі жақ  
оны өзіне қарай құлату үшін тартады.  
**Тымпи**  
Тымпи – ойынға қатынасушылар шеңбер жасап, дөңгелене отырады. Бір  
баланы ойынды жүргізуге белгілейді. Ол: «Ал, ойынды бастаймыз, бәрің түгел  
тым-тырыс тымпи!» -деп бұйырады. Бұдан кейін бірде-бір ойыншы дыбыс  
шығармауы, үн қатпауы керек. Алайда бастаушы ғана сөйлеуге ерікті. Ол адам  
күлерлік қимыл-қозғалыспен әзіл-қалжың сөздерді айтып, қалай да біреуді  
күлдірудің амалын іздейді. Қалжың жыр да айтады. Ешқайсы шамданбайды.  
Өйткені ойынға қатынасушылардың аты қалжың өлеңге қосылмауы керек.  
Әзілі де, сықағы да өтпесе, бет-аузын тыржыңдатып, әр түрлі құбылтады.  
Қолайсыз қимылдармен құбылыстар жасап қозғалады. Жаңылыстыру үшін  
неше алуан сұрақтар қояды. Біреу абайсыз жаңылып сөйлесе не күліп жіберсе,  
айып тартады. Өлең айтады, ән салады не би билейді. Сондықтан ойынды  
жүргізуші тілмәр, әзілкеш, күлдіргі бала болуы керек.  
91  
**Көрші ойыны**  
Көрші ойынын үлкен бөлмеде немесе таза ауада көгалды жерде өткізуге  
болады. Ойыншылар саны 10-нан 30-ға дейін болуы керек. Яғни екі топтың  
балаларын қосып ойнатуға да болады. Ойыншылар дөңгеленіп, екі-екіден  
шеңбер құрып отырады. Тағы бір бала ортаға шығып, жұп болып отырған  
ойыншылардың бір жұбына келіп, «Көршіңмен татусың ба?» - деп сұрайды.  
Егер сұрақ қойған жұптың біреуі «Көршіммен аразбын» десе, онда сұрақ  
қоюшы бала оның қасындағы көршісін орнынан тұрғызып, соның орнына өзі  
отырады. Орнынан тұрған адам ортаға шығып басқа бір жұптан «Көршіңмен  
татусың ба?» деп сұрап, ойынды соза береді.  
Ал егер ойыншы көршісімен «татумын» деп, қасында жұп болып отырған  
баланы жібергісі келмесе, онда сұрақ қоюшы адам оны жазалайды. Ол ән  
салады, би билейді, болмаса әңгіме, ертегі, жаңылтпаш айтып береді. Осылай  
ол көршісін алып қалады. Егер ойыншы бұл тапсырманы орындай алмаса, өз  
орнын сұрақ қоюшы адамға береді де өзі соның міндетін атқаруға кірісіп  
ойынды қайтадан бастайды. Сөйтіп, ойын жалғаса береді.  
**«Жаңылма» - ұлттық ойын**  
Бір топ бала көгалды алаңға жиналып, қол ұстасып, дөңгелене тұрады да,  
ортасынан санамақ айтып бір баланы ортаға шығарады. Шыққан бала өлең,  
тақпақ, әңгіме айтып тұрып кез-келген жерінде жата қалады, не болмаса  
құлағын ұстайды, басын сипайды, тағы сол сияқты іс-әркеттерді жасайды.  
Оның өлең, тақпақ, әңгіме айтып тұрып істеген қимылдарын қайталай алмай  
қалған бала айыпты болып, өлең айтады, билейді, әңгіме айтып күлдіреді.  
Ойын балаларды шығармашылыққа, ынтымақтастыққа, аңғарымпаздыққа  
үйретеді.  
**Білектесу**  
Бір столдың шетіне қарама-қарсы отырған екі бала оң қолдарының  
шынтағын столға тіреп қояды да, бірінің қолын бірі алақандастыра мықтап  
ұстайды. Сол жақтағы қолдарын әркім өзінің оң жақ қолтығына тығып алады.  
Осылай ұстасып алған екі палуан бала, ойын бастаушы команда берісімен,  
шынтақтарын сол орнынан қозғамай, қарсыласының тіреулі қолын шалқасынан  
түсіруге ұмтылады. Білегі тайып жантайған бала жеңіледі. Бұл білек күшінің  
жетілуіне көмектеседі.  
**Шалма**  
«Шалма» - ойынына екі бала қатысады да, қалғандары көріп, тыңдап  
отырады. Ойын үйде, аулада өте береді. Ойыншылар біріне-бірі қарсы қарап  
отырады да, дайын болған шалманы бірінің қолынан бірі алады. Алғашында екі  
92  
ұшын біріктіріп түйеді де, екі қолға, яғни төрт саусаққа кигізеді, ортаңғы  
саусақпен кезекпен іліп алады, сонда «ыңыршаң» шығады.  
Екінші жағдайда, келесі ойнаушы басбармақ және сұқ қолымен  
ыңыршақтың екі жақ керегесінің үстінен астына қарай алып, «кереге»  
шығарады. Үшінші жағдайда керегені үстінен астына қарай алып, «шаңырақ»  
шығарады. Төртінші жағдайда шаңырақты екі шынашақпен айқастыра іліп  
алып, «астауша» шығарады. Бесіншіде «кереге» қайталанады, алтыншыда  
«шынтақ» шығады. Енді әрі қарай жалғастырып ойнай берсе - «астау»,  
«кереге», «шынтақ», «астау», «кереге», «шынтақ» болып қайталана береді.  
Ойлы ойыншылар бұл бейнелердің жаңа көріністерін өзінше өрнектеп  
кеңейте беруге тырысады.  
Бұл жас өспірімдердің тұрмыстағы үй жабдықтарын қалай  
пайдаланатындықтарын көз алдына елестетіп, соларды өзі жасағандай  
әсерлендіре түседі. Балалардың қиялын қозғап, шығармашылық ізденіске, ойжүйелерін дамытуға үлкен көмек береді.  
**Сақ құлақ**  
Сақ құлақ - ұлттық ойын. Бұл ойынның әрбір қимылы сөйлеп жүріп  
орындалады. «Сақ құлақ» ойынын қазір көбінесе «Телефон» деп атап жүр. Біз  
оның ескі атауымен аталуын жөн көрдік. Қатысушылардың арасынан бір бала  
ойын жүргізуші болады. Ойнаушылар қаз-қатар түрегеліп тұрады немесе  
қатарласа отырады. Бірақ бір ойыншы мен екінші ойыншының арасы бір  
метрдей алшақ болуға тиіс. Ойынды бастаушы (І-ойнаушы) естілер-естілмес  
дауыспен бір-екі сөзді бірақ рет айтып қалады. Сол сөзді қағып алған екінші  
ойнаушы үшіншіге, үшінші төртіншіге, төртінші одан әрі тез-тез айтып, онан  
әрі жеткізе береді. Олардың бәрі сөздерді бір рет қана айтып, тым-тырыс  
отырады.  
Айтылатын сөйлем екі не үш сөзден құралған шағын болуы керек. Оның  
бір мүшесі өз құрамындағы дауысты немесе сөз басындағы ұяң дыбыстардың  
естілу жөнінен екі ұшты, яғни басқа бір дыбысқа ұқсас сөз болуы қажет.  
Мысалы, тарғақ көрдім - жарғақ көрдім, борсық көрдім, т.б.  
Ең соңғы ойнаушы ойын бастаушыға сыбырлап өзіне жеткен сөзді айтады.  
Егер сөз дұрыс жеткен болса, ойын тағы да үш рет басқа сөздермен  
қайталанады. Егер сөз бұзылып жеткен болса, бастаушы соңғы ойнаушыдан  
бастап І-ойыншыға қарай сыбырмен ғана тыңдап, сөзді бұзушы кім екендігін  
анықтайды. Сөз бұзған ойнаушы ең аяққа барып тұрады да, екі-үш ауыз  
жаңылтпашты қайталап дұрыс айта алмаса, ұпай тартады. Ұпай келісім  
бойынша не өлең айту, жұмбақ шешу немесе бір өнер көрсету (мысалы, сурет  
салу, үлгі қию, есеп шығару т. б.) арқылы орындалады.  
Ойын жас өспірім балалардың зердесін дамытып, өнерге деген  
құштарлығын арттырады.  
93  
**Кім жылдам?**  
Ежелгі ойындардың бірі - *Кім жылдам?* Ойын аулада, спорт залында,  
бөлмеде ойнала береді. Ойыншылар ойынға екі-екіден қатысады. Ортаға  
шыққан екі бала бір-біріне арқасын беріп, екі жаққа қарап тұрады. Аяқтарының  
арасын иықтарының деңгейімен бірдей етіп ұстайды. Сонан соң ойын  
жүргізуші екеуінің аяғының арасына ұзыннан-ұзақ белбеу тастайды да «бір, екі,  
үш» деп санайды. «Үш дегенде кім еңкейіп белбеуді бұрын алса, соның  
жеңгені. Бұл адамның өз денесін еркін меңгеріп, тез қимылдауының  
нәтижесінде жүзеге асады. Ойынға басқа ойыншылар шығады. Ойын жалғаса  
береді. Екінші кезекте әр жұптың жеңімпаздарымен арадағы жарыс болады. Ең  
соңында жеңген екі ойыншы қалады. Сол екеуінің қайсысы жеңіп шықса, сол  
жеңімпаз атанады.  
**Үш орындық ойыны**  
Үш орындық ойының кең бөлмеде, спорт залдарында ойнауға болады. Ол  
үшін ортаға үш орындық қойылады. Ойынға қатысушылардың санына  
байланысты орындықтың көбейе түсуі мүмкін. Ойын жүргізушінің берген  
белгісі бойынша ойыншылар ортада тұрған орындықтарды айнала жүгіреді.  
Ойын қыза бастағанда жүргізуші отырыңдар деген белгі береді. Сол кезде  
ойыншылар орындықтарға отырыса қалады. Ал орындыққа отырып үлгере  
алмағандар, ойыннан шығады. Енді орындықтың бірі алынып қойылады да,  
ойыншылар қалған орындықты айнала жүгіреді. Ойын бір орындық пен екі  
ойыншы қалғанға дейін, олардың бірі жеңіп шыққанға дейін жүргізіле береді.  
Сонан соң ойын қайта басталады да, артынан жеңімпаздар арасында өзара  
тартыс басталады. Жеңіп шыққан ойыншы ең жылдам ойыншы деп аталады. Әр  
топтың жеңімпаздарына мақтау сөздер айтылып, сыйлықтар беріледі.  
Ойынға қатысушылардың жылдамдығы, жеңіске деген ұмтылысы артып,  
ерік, қайраттары шыңдала түседі.  
**Жүйріктер жеңеді**  
«Жүйріктер жеңеді» - ұлттық ойын. Ойынға қатысушылар көк және сары  
топ болып екі топқа бөлінеді. Бір төбенің үстіне ойыншыларға түгелдей  
жетерлік мөлшерде көк және сары таяқшалар тасталады.  
Ойынды жүргізуші ретінде басқарушы тағайындалады. Ол төрешілік  
міндетті қоса атқарады. Төрешінің белгісі бойынша ойынға қатысушылар  
белгіленген көмбеге қарай тұра жүгіреді. Жеткен ойыншы өз командасының  
түсіне сай бір-бір таяқшаны алып кері жүгіреді де, сөре сызыққа әкеп қояды.  
Қай түсті топтың ойыншылары өз командасының бояуына сәйкес таяқты  
белгілеген мерзімге көбірек алып келсе, сол топ жеңеді. Ойын балаларды  
белгілі бір мақсатта ұжымдық әрекет жасауға, шапшаңдыққа үйретеді.  
94  
**Шүлдік ойыны**  
Жазық алаңда ойналатын жас өспірімдер ойынының бірі - «Шүлдік»  
ойыны. Ойынға екі басы үшкірленген ұзындығы бір қарыс шүлдік (ағаш) керек.  
«Шүлдікті» ойнау үшін үлкен шеңбер сызылады, ортасына шүлдік қойылатын  
шұңқыр қазылады, шүлдік шұңқырдың ішіне емес, үстінде жатуы керек. Әр  
ойыншының қолында ұзындығы бір метрдей таяғы болуы керек. Ойынға  
қатынасушылардың санына шек қойылмайды. Ойнаушылардың санына қарай  
екі топқа бөлінеді.  
Бірінші болып кезек алған топтың ойыншысы «шүлдікті» қолындағы  
таяғымен жерден көтеріп алып, жерге түсірмей соғады да, таяғын шеңбердің  
үстіне тастайды. Ал екінші болып кезек алған ойыншы шүлдікті түскен жерінен  
алып, қайтадан соққан ойыншының таяғын көздеп, шеңберге қарай лақтырады.  
Лақтырған кезде таяққа тигізсе, я болмаса, шеңбердің ішіне түсірсе, онда  
соғушы ойыншы ойыннан шығып қалады. Шүлдікті бірінші болып жерден  
көтеріп, жерге түсірмей соққан кезде ойыншы тигізе алмаса, ол да ойыннан  
шығып қалады. Ал лақтырған ойыншы не таяққа тигізе алмай не болмаса  
дөңгелек сызықтың ішіне түсіре алмаса, онда бірінші ойыншы енді «шүлдікті»  
шекіп соғады, әр соққанда үш реттен соғады. Сөйтіп, «шүлдік» қай жерге  
барып түссе, сол жерден дөңгелек сызыққа дейінгі қашықтықты таяғымен  
өлшеп шығады да, екінші ойыншыға ұпай мөлшерін белгілейді. Бірінші  
ойыншы әлгі себептермен ойыннан шығып қалса, онда екінші ойыншы соғушы  
болады, ол шығып қалса, үшінші ойыншы соғушы болады. Ойын осылайша  
барлық ойыншы ойнап болғанша, жалғаса береді.  
Ойынның шарты бойынша шекіген кезде «шүлдікке» тимей, таяғы жер  
қауып қалса, ұпайы күйіп кетеді. Шүлдікті екінші рет шекіген ойыншы, оны  
қолымен ұстап қойса, онда да оның ұпайы күйіп кетеді. Сондықтан «шүлдікті»  
тек үшінші рет шекігеннен кейін ғана ұстауға болады.  
«Шүлдік» ойыны ойнаушылардың қолдарының бұлшық етін жетілдіріп,  
жылдамдыққа үйретеді, «Шүлдікті» сызықтың үстіне түсіруге ұмтылу арқылы  
көз мөлшері, дәлділік пен мергендік қабілеттері жетіледі.  
**Жапалақтар мен қарлығаштар**  
Жапалақтар мен қарлығаштар - ұлттық ойын. Ойын кең, жазық алаңда  
өтеді. Ойынға қатынасушыларға шек қойылмайды. Ойнаушылар екі топқа  
бөлінеді де бірінің арқасына бірі арқасын қаратып, екі сан құрып тұрады. Бір  
қатардағыларды жапалақтар, екіншісін қарлығаштар деп атайды. Орталарынан  
біреуін ойын жүргізуші етіп сайлап алады. Ол ойыншылардың арасынан жүріп  
отырып, сөзін үзіп-үзіп, созып сөйлейді: қар (үзіліс) -лы - ғаш немесе жа..., ал  
сөз аяғын айтпайды. Сонда аты аталған топ бытырап қаша жөнеледі де, аты  
толық аталмаған топ оларды қуады. Ұсталған ойыншы ұстаған топтың  
ойыншыларының қатарына қосылады.  
95  
Ойын тәртібі: қашушылар мен ұстаушылар алдын ала келісілген белгі  
бойынша ұсталғанын мойындайды. Ол үшін қашушы ойыншы қолын тигізсе  
болды. Қай топтың жеңгенін ойын соңында қайсысының саны көп болса, соған  
қарай шешеді.  
96  
**МАЗМҰНЫ**  
**1** Түсіндірме жазба 3  
**4** Өлеңдер 5  
**5** Мақал-мәтелдер, жұмбақтар, жаңылтпаштар 39  
**6** Әңгімелер 50  
**7** Ертегілер 53  
**8** Ұлттық ойындар 80  
**9** Пайдаланылған әдебиеттер 142